Android revija » Telekom Austrija Grupa u Beogradu demonstrirala globalnu mrežnu infrastrukturu i inovativano rešenje za pametno merenje potrošnje komunalnih usluga Telekom Austrija Grupa u Beogradu demonstrirala globalnu mrežnu infrastrukturu i inovativano rešenje za pametno merenje potrošnje komunalnih usluga – Android revija\nMeđunarodna konferencija Telekom Austrija Grupe o poslovnoj prodaji održana je u Beogradu, od 15. do 17. oktobra, uz prisustvo više od 80 učesnika iz svih kompanija Grupe, uključujući top menadžment, direktore prodaje i menadžere timova sektora za domaću i međunarodnu prodaju.\nOvaj događaj je deo TAG ambicije da ojača stručnost u oblasti prodaje i tehnološki know-how na nivou cele organizacije. Razmena najbolje prakse i predstavljanje novih servisa prodajnom timu pomaže da na najbolji način usluži velike kompanije i međunarodne klijente u regionu Centralne i Istočne Evrope, i šire.\nUčesnici su dobili detaljan uvid u veleprodaju na nivou Grupe, uključujući i partnerstvo sa „América Móvil“. Grupa je u maju najavila da je na ovaj način kreirana jedna od najvećih optičkih mreža u svetu, koju čini 200 tački prisustva (PoPs) u 47 zemalja, kojima se obezbeđuje da članovi operateri pruže korisnicima visok nivo kvaliteta usluga prenosa podataka. Povezivanje mreže uspostavljeno je između Majamija i Beča, uz pomoćnu vezu između Dalasa i Frankfurta. Uz pomoć ovog globalnog MPLS (Multi-Protocol-Label-Switching) proizvoda, lokacije kompanija mogu se povezati u zemlji i inostranstvu, uključujući glasovne usluge i usluge prenosa podataka. Time se obezbeđuje da Veleprodaja Telekom Austrija Grupe može da ponudi još inovativniji portfolio koji obuhvata širok spektar savremenih rešenja, uključujući rešenja u vezi sa prenosom podataka, glasovnim uslugama, mobilnim uslugama i satelitska rešenja. Veleprodaja takođe nudi višegodišnju ekspertizu, flekibilna i prema korisnikovim potrebama urađena rešenja za roming, signalizaciju, GRX/IPX usluge i otkrivanje zloupotreba.\nUčesnici IBS Konferencije takođe su imali priliku da vide prezentaciju inovativnog sistema pametnog merenja koji je nedavno razvijen u okviru TAG M2M, ćerke firme Grupe, i koji je spreman za sveobuhvatnu primenu pametnih brojila u Austriji. Pametna brojila su elektronski uređaji koji automatski evidentiraju potrošnju električne energije ili gasa u redovnim intervalima, što je osnova za efikasno upravljanje energijom. Pametna brojila ne samo da evidentiraju potrošnju energije i nivoe proizvodnje na kombinovan način, već takođe pružaju širok spektar dodatnih informacija, kao što je, na primer, merenje intervala potrošnje. Krajnji cilj nove tehnologije je da se postigne veća transparentnost i promoviše ušteda energije, što je korisno i za snabdevače električnom energijom i za krajnje korisnike.\nNakon prezentacije, stručnjaci Vip mobile naglasili su spremnost kompanije da domaćim kompanijama koje se bave snabdevanjem građana električnom i toplotnom energijom, gasom i vodom ponudi TAG M2M paket rešenja za pametno merenje, koji je primenjiv na bazi više dobavljača, i tako obezbezbedi tranzitnu mrežu visoke bezbednosti za prenos podataka između pametnih brojila i koncentratora podataka sa centralnim IT sistemima komunalnih preduzeća, kao i upravljanje uvođenjem i dvadesetčetvoročasovni rad neophodne infrastrukture. U svetlu planiranog uvođenja pametnih brojila u Srbiji, ova ponuda ima značajnu tržišnu vrednost.\nTelekom Austrija Grupa u Beogradu demonstrirala globalnu mrežnu infrastrukturu i inovativano rešenje za pametno merenje potrošnje komunalnih usluga was last modified: October 20th, 2014 by Goran Aničić\nTelekom Austrija GrupaVipVIP mobile\n63 miliona SMS i MMS poruka razmenjeno...


Logo: Data centar, infrastruktura vašeg biznisa - Logo - Integrisana rešenja\n1 jula, 2021 Vesti\nKako jača konkurencija, rastu i očekivanja korisnika, a kompanije zadužene za implementaciju data centara marljivo rade da obezbede najbolju moguću vrednost po najnižoj ceni za svoje klijente. Jedan od načina da se to postigne jeste optimizacija troškova kojima se kupci izlažu. Dubinska analiza potreba, optimalan izbor opreme i pre svega poštovanje zahteva i potreba korisnika definišu način na koji se implementiraju rešenja.\nU vremenu stalnih tehnoloških promena, implementacija savremenog data centra po meri korisnika predstavlja ozbiljan poduhvat i bilo koje izabrano rešenje može se pokazati neprimerenim i prevaziđenim već posle godinu ili dve dana. Organizacija i zahtevi data centara danas su uglavnom uslovljeni rapidnom ekspanzijom Internet saobraćaja i različitim cloud konceptima.\nRealnost je, međutim, da niko ne može predvideti da će takvo rešenje biti odogovarajuće u narednih pet do sedam godina, koliki je uobičajeni životni vek tehnološkog rešenja data centra. Upravo zbog toga, kompanija LOGO omogućava svojim korisnicima takozvani pay as you grow pristup, uvek pažljivo i promišljeno ostavljajući mesta za buduća proširenja sistema i zalažući se za finansijski pametno skrojene investicije.\nProjektanti data centara nalaze se između večito suprotstavljenih zahteva koje pred njih postavljaju investitor i sama konfiguracija prostora, kao i uslovi na lokaciji. S jedne strane, projektovano rešenje mora biti sposobno da se prilagodi rastućim potrebama za kapacitetima i kvalitetom, a s druge, finansijske mogućnosti su ograničene i smanjenje troškova je uvek prioritet menadžmenta kompanija. U promotere ovakvih finansijskih ušteda ne ubrajamo IT menadžere čija je primarna briga kvalitet i pouzdanost opreme, dok su finansije važne, ali sekundarne.\nVrhunski izazov je kako sa ograničenim sredstvima izgraditi DC skrojen po meri kupca, koji će biti modularan i fleksibilan da zadovolji postojeće tehnološke zahteve, a koji će ujedno biti energetski efikasan i obezbediti kontinuitet poslovanja. Još veći izazov je da DC ostane u funkciji u svim mogućim uslovima, bez obzira na visinu investicije, kao i da instalirana oprema, kao jedan celovit sistem, bude pogodna za dalja proširenja sistema i nove tehnologije koje će doći u budućnosti.\nPostojeći data centri odlikuju se kompleksnom i raznolikom opremom, nabavljanom i ugrađivanom kroz dugi niz godina, bez ikakvog planiranja i pogleda u budućnost. Počevši od arhitekture servera (blade sistemi, integrisani sistemi), mrežne opreme (svičevi, ruteri), pa do kablova (bakarni, optički) i rekova (serverski, open frame, telko), većina opreme je neusaglašena, nestandardizovana, predimenzionisana ili poddimenzionisana. U centru svega su hardver i fizička infrastruktura, pa je veličina data centra praktično ograničena veličinom i vrstom prostora u kome je infrastruktura smeštena.\nVećina data centara smeštena je u potpuno neodgovarajućem prostoru – često se događa da je izuzetno skupa oprema smeštena u prostor koji nije vatrootporan, nema odgovarajuću klimatizaciju i sistem za gašenje požara i, kao vrhunac svega, u većini slučajeva ne postoji redundantno napajanje.\nRecept za dobro rešenje nalazimo u adaptaciji postojećih ili izgradnji novih data centara, koji će koristiti što uniformniju opremu s visokim stepenom prilagodljivosti da bi se pokrile raznorodne potrebe i da bi svako proširenje bilo finansijski što bezbolnije. Ako same ne prilagode svoje data centre najnovijim tehnologijama, kompanije bi mogle da zapadnu u ozbiljne probleme dugoročno se oslanjajući na dosadašnji model neplanskog ulaganja. Mudro projektovan data centar štedi novac kroz inovativnu opremu za pametne sisteme napajanja, klimatizacije, gašenja požara i monitoringa.\nLOGO tim je spreman i kvalifikovan da vam pokaže gde se kriju skriveni potencijali za optimizaciju vaših dosadašnjih i budućih ulaganja i na koji način možete da poboljšate ukupnu efikasnost i pouzdanost vašeg data centra.\nDanas su u data centrima aktuelne velike brzine i kablovska rešenja za nove objedinjene strukture su veoma kompleksna. Prilikom izrade fizičke infrastrukture data centra, obavezno treba uzeti u obzir sve osobine centralizovane konekcije sa preasembliranim kablovima MTP konektorima, s direktnim uticajem na dimenzionisanje klimatizacije i elektroenergetike.\nNa primer, ušteda na portovima na aktivnoj opremi, 1000 servera sa dve veze, svaki sa eternet portom, snaga bi bila 10 kW. Dok bi za eternet port 5 w, sa SFP,0,1 w bilo potrebno 200 W.\nLOGO rešenja mogu drastično smanjiti potreban prostor za kabliranje, a da u isto vreme podržavaju svu potrebnu svičing i server opremu. Time dobijamo uštedu od 50 odsto na prostoru za kabliranje u odnosu na tradicionalne mrežne instalacije, gde se na prostoru za aktivnu mrežnu opremu i servere štedi do 70 odsto prostora, visoke gustine kablovskog razvoda, povezivanja u MDA, sa izabranim strateškim mestima u data centru koristeći MTP preasemblirane kablove.\nRek-orman 300 mm dubine, kapaciteta 2000 vlakana, koji može da se montira back to back, na zid ili na kraju linije rek-ormana, gde imamo drastično manji poprečni presek od bakarnih kablova.\nSistem kaseta koji može da se instalira za manje od 10 sekundi koristeći MTP konektore. Jednostavno smeštanje u kasetu i jednostavno povezivanje! Koristeći preasemblirane kablove sa MTP konektorima u velikoj meri se smanjuje vreme za instalaciju i obezbeđuje veza visoke gustine uz minimalan utrošak prostora.\nSerija Optipack mikro – bundle kablova iz kompanije Huber+Suhner, sa smanjenim prečnikom spoljašnjeg omotača, link od 12 vlakana sada ima prečnik 3 mm, a link od 24 vlakna prečnik 3,6 mm, za brzine prenosa 40/100 Gbit/s.\nAktivna klimatizacija u podignutom podu\nOd organizacije kablovske infrastrukture i uklanjanja prepreka za protok vazduha, zavisi i efikasnije hlađenje, što dovodi do smanjenja opreme za klimatizaciju, kao i do izbora i razmeštaja opreme za hlađenje. Ovo naročito dolazi do izražaja kod već završenih data centara, gde se trudimo da definišemo kritične tačke i da ih otklonimo kako bismo dobili maksimalnu efikasnost hlađenja i smanjenje prostora potrebnog za opremu za hlađenje i kabliranje. IT oprema u rekovima svojim ventilatorima usmerava i obezbeđuje protok vazduha iz prostora ispred u toplu zonu koja se prostire iznad rekova i uz prostor iza reka.\nHladan vazduh iz duplog poda ulazi u server salu kroz pasivne rešetke koje se nalaze samo u hladnoj zoni, i dopire u toplu zonu. Aktivni ventilatori podesni su i idealni za nadgradnju postojećih server sala uz minimalne troškove, a moguća je kombinacija sa svim isporučiocima rekova, različitim oblicima i dimenzijama.\nEnergetska efikasnost (modulacija protoka vazduha u skladu sa aktuelnim opterećenjem) na čelu je dizajna sa implementacijom aktivne ventilacije postavljene u duplom podu, kombinovane sa ventilacijom kroz prostor duplog poda, koju karakteriše modularnost za ugradnju u dupli pod bez prepravki poda i podesiv protok vazduha prilagođen popunjenosti celog reka. Nema vode ili rashladnog sredstva u blizini reka, minimalni protok se garantuje i u slučaju otkaza ventilatora iz plenuma dignutog poda. Aktivni ventilatori se napajaju sa UPS-a, svojom minimalnom potrošnjom. U slučaju da DEA ne isporuči električnu energiju, aktivni ventilatori daju mogućnost ubacivanja hladnog vazduha u rek-ormane iz plenuma dignutog poda. Aktivni ventilatori pružaju mogućnost lakog komfornog održavanja.\nLOGO je već više od tri decenije jedan od lidera u razvoju i integraciji informaciono-komunikacionih tehnologija u zemlji i regionu. Pored sopstvene proizvodnje za asemblažu optičkih kablova, po tehnologiji švajcarske kompanije Huber+Suhner, vodećeg proizvođača optičke konekcije u svetu. Kompanija LOGO svojim korisnicima nudi najbolju kombinaciju sjajnih stručnjaka, vrhunskih rešenja i tehnologija i svog dugogodišnjeg iskustva u kreiranju naprednih end-to-end rešenja.\nLOGO je poznat po velikim, nacionalnim projektima, kao što su digitalizacija školskog sistema, digitalizacija zdravstvenog sistema, mrežni sistemi za Poresku upravu, data centri (Vlada Srbije, Banca Intesa, Vojvođanska banka, Generali osiguranje), Telenor optička okosnica za šest gradova, izvođenje radova na izgradnji kablovskih, pristupnih i transportnih mreža za Telekom Srbije u šest gradova i mnogim drugima.\nAutor: Boško Anđelković, Head of team Connectivity/DC, Solution Manager, LOGO d.o.o.


O nama Jezgrasto voće Unijapak Jezgrasto voće - Lešnik i Badem\nZbog primamljivog ukusa, visokog sadržaja nezasićenih masnih kiselina, omega 3 masnih kiselina i vlaknastih materija, predstavlja omiljenu “grickalicu” kako dece, tako i odraslih. Pored upotrebe u svežem stanju ima veliku primenu u domaćinstvu i poslastičarstvu, za izradu raznih vrsta kolača i torti, kao i u industriji bombona i čokolada.\nSpada u red visoko kaloričnog voća, veoma bogatog mastima, proteinima, ugljenim hidratima mineralnim materijama i vitaminima, ali je i neizbežan sastojak pravilne ishrane. Od mineralnih materija sadrži: kalijum, kalcijum, magnezijum, natrijum, gvožđe, fosfor, hlor i jod, a od vitamina: B1, B2, B3, C, kao i vitamine E i D.\nDnevni unos šake lešnika ili badema je dovoljno zdrav da snizi koncentraciju “lošeg” holesterola (LDL holesterol) u krvi i obnove ćelije zidova krvnih sudova, čime se smanjuje rizik za nastanak srčanog i moždanog udara. Ove činjenice još uvek nisu utemeljene čvrstim naučnim dokazima ali ih svi lekari, nutricionisti i farmaceuti objavljuju u vidu saveta a vi ih shvatite kao dopunu celokupnoj zdravoj ishrani.\nVlaknaste materije koje ulaze u sastav ovog voća olakšavaju varenje hrane, stvaraju osećaj sitosti i imaju veliku ulogu u prevenciji dijabetesa (šećerne bolesti). Zbog visokog sadržaja omega 3 masnih kiselina (koje se takođe nalaze u ribi i ribljem ulju),\njezgrasto voće predstavlja odličnu zamenu osobama koje slabije jedu ili vole ribu. Nazad na proizvode\n© Unijapak Designed by Jelena Kirov


Beogradski univerzitet objavio Rešenje kojim se potvrđuje da je doktorat Malog plagijat\nbeogradski glas (Beta) – Univerzitet u Beogradu objavio je na svojoj internet strani Rešenje Odbora za profesionalnu etiku kojom se potvrđuje da je doktorat ministra finansija Siniše Malog plagijat.\nU Rešenju koje se u celosti može pročitati na (www.bg.ac.rs/sr/vest.php?id=1368) se navodi da je „Odbor za profesionalnu etiku Univerziteta u Beogradu, postupajući po žalbi rektorke Univerziteta u Beogradu (Ivanke Popović) od 8. novembra 2019.godine, i po žalbama Siniše Malog i njegovih advokata na Odluku Nastavno-naučnog veća Fakulteta organizacionih nauka od 28. oktobra 2019.godine, utvrdio neakademsko ponašanje Siniše Malog“.\n„Na sednici održanoj 21. novembra na osnovu Pravilnika o utvrdjivanju neakademskog ponašanja u pisanju akademskih radova doneto je Rešenje kojim se preinačuje Odluka Nastavno-naučnog veća FON-a od 28. oktobra 2019.godine i utvrdjuje neakademsko ponašanje Siniše Malog“, piše u Rešenju.\nU Rešenju Odbora za profesionalnu etiku se navodi da je „Siniša Mali prilikom izrade doktorske disertacije „Kreiranje vrednosti kroz proces restruktuiranja i privatizacije teorijske koncepcije i ostvareni rezultati u Srbiji“, koju je odbranio na Fakultetu organizacionih nauka 2013. godine, doslovno preuzeo tekstove drugih autora bez navodjenja imena autora i izvora iz kojih je tekst preuzet“.\nOdbačen je „zahtev Siniše Malog za preispitivanje odluke Nastavno-naučnog veća FON-a od 28.oktobra 2019. godine kao nedozvoljen“.\nOznakedoktorat Naslovna-centar Naslovna-traka plagijat plagijat doktorata Siniša Mali\n„Prodaja Megatrenda jeftino izmišljena, to je potcenjivanje inteligencije“\nJelena Trivan: Moj doktorat nije plagijat, ja sam žrtva političke kampanje


Nekada bio u finalu Lige šampiona, sada je selektor Konga\nArgentinski trener Ektor Kuper imenovan je za selektora fudbalske reprezentacije DR Kongo, saopštio je Fudbalski savez ove zemlje. Šezdesetpetogodišnjem stručnjaku ovo će biti drugi angažman u nacionalnom timu neke afričke zemlje, nakon što je… »\nFudbaleri Crvene zvezde pobedili su danas Bačku u gostima sa 5:0, u 37. kolu Super lige Srbije. Dvostruki strelac bio je Željko Gavrić, u 24. i 36. minutu, a golove su još dali Milan Pavkov u 15, Njegoš Petrović u 32. i Mirko Ivanić u 86. Zvezda je… »\nFudbaleri Crvene zvezde nastavili su nepobedivi niz u Superligi Srbije. U pretposlednjem, 37. kolu domaćeg prvenstva, stari/novi šampioni su kao gosti pobedili ekipu Bačke sa 0:5 (0:4) i došli na korak od svetskog rekorda. Naime, kako su ranije ove… »\nZajedno osvojili zlato na Svetskom prvenstvu. Veljko Paunović, selektor U20 reprezentacije Srbije koja je osvojila Svetsko prvenstvo na Novom Zelandu, pogođen je odlaskom Milana Kosanovića. Kosanović je preminuo posle borbe protiv koronavirusa, dan… »\nVeljko Paunović slomljen: Izgubili smo najboljeg ratnika\nVeljko Paunović, selektor U20 reprezentacije Srbije koja je osvojila Svetsko prvenstvo, pogođen je odlaskom Milana Kosanovića. Kosanović je preminuo posle borbe protiv koronavirusa, dan posle prijema na bolničko lečenje. To je težak udarac za… »\nTakmičenje organizuje aocijacija "Fudbal za prijateljstvo" Mladi fudbaleri iz 211 zemalja i regiona će se od 27. do 29. maja takmičiti za titulu svetskih prvaka u sastavu međunarodnih timova na Svetskom onlajn prvenstva Međunarodnog dečijeg… »\nFudbalske reprezentacija Srbije odigraće u junu dve utakmice u Japanu, protiv Jamajke i selekcije domaćina, saopšteno je na sajtu FSS. Srbija će 7. juna igrati prijateljski meč protiv Jamajke u Hjogu, od devet sati po srednjoevropskom vremenu, a pet… »\nFudbalske reprezentacija Srbije odigraće u junu dve utakmice u Japanu, protiv Jamajke i selekcije domaćina, saopšteno je na sajtu FSS. Izabranici selektora Dragana Stojkovića Piksija igraće 7. juna prijateljski meč protiv Jamajke u Hjogu, od 9 sati… »\nReprezentacija Srbije je uspešno startovala u kvalifikacijama za Svetsko prvenstvo, pa sada svi jedva čekamo jesen i nastavak pohoda ka Kataru. Ali, pre toga će selektor Dragan Stojković Piksi imati još nekoliko prilika da na delu vidi i igrače na… »


Borelj od 13. do 16. marta u Severoj Makedoniji, Albaniji, BiH\nTanjug 12. marta 2022. 19:10\nSARAJEVO – Visoki predstavnik EU za spoljne poslove i bezbednost i potpredsednik Evropske komisije, Žosep Borelj, od 13. do 16. marta posetiće Severnu Makedoniju, Albaniju i Bosnu i Hercegovinu.\nBorelj će u poneđeljak boraviti u Skoplju, gde će imati sastanke sa predsednikom Severne Makedonije Stevom Pendarovskim, premijerom Dimitrom Kovačevskim, ministrima spoljnih poslova i odbrane, predsednikom Sabora Talatom DŽaferijem i čelnicima poslaničkih klubova, prenosi portal Klix.ba.\nVisoki predstavnik će održati pres konferenciju s premijerom Kovačevskim u 12 sati.\nOn će učestvovati i na događaju na kojem će predstavnici civilnog društva i omladinskih organizacija predstaviti svoj rad na doprinosu Zapadnog Balkana Konferenciji o budućnosti Evrope.\nBorelj će u utorak otputovati u Albaniju i u Tirani se sastati sa premijerom Edijem Ramom.\nRazgovaraće i s drugim predstavnicima albanskih vlasti i civilnog društva i posetiti restauratorske radove koji su u toku na mozaiku Nacionalnog istorijskog muzeja, koji je obnovljen u okviru pomoći EU za oporavak nakon zemljotresa.\nBorelj će u sredu boraviti u Sarajevu, gde će najprije posetiti operaciju EUFOR-a Altea, čiji je kapacitet na terenu nedavno skoro udvostručen.\nPotom će se sastati sa vlastima BiH, predstavnicima opozicije i civilnog društva.


Turski premijer poslao policiju na demonstrante – Nadlanu.com\nTurski premijer poslao policiju na demonstrante\nObjavljeno 15. juna 2013. / 22:11:47\nTurski premijer Redžep Tajip Erdogan malo ranije upozorio demonstrante da napuste Trg Taksim i da će, ukoliko to ne učine, snage bezbednosti znati “kako da ga isprazne“.\nDanašnja akcija je prvi upad policije u park Gezi od kada su aktivisti u njemu podigli šatore i pretvorili ga u nacionalni simbol otpora.\nPolicija je pocepala transparente, oborila štand sa hranom i poprskala suzavac na šatore, zbog čega su se demonstranti u njima povukli, a primećeno je da nekog nose na nosilima, preneo je AP.\nKako je javila televizija NTV policija je uzvikivala demonstrantima “Ovo je nelegalni čin, ovo je naše poslednje upozorenje vama – Evakuišite se“.\nTurski premijer Redžep Tajip Erdogan upozorio je ranije danas demonstrante da napuste Trg Taksim u Istanbulu, i da će, ukoliko to ne učine, snage bezbednosti znati “kako da ga isprazne”.\n“Imaćemo skup u Istanbulu sutra“, rekao je turski premijer pristalicama svoje Partije pravde i razvoja, okupljenim u prestonici Ankari.\n“Dopustite da jasno kažem, ispraznite Taksim. Ukoliko on ne bude evakuisan, snage bezbednosti ove države znaće kako da sprovedu evakuaciju“, poručio je Erdogan.\nPremijer je još jednom ukazao na “zaveru” iza najvećih uličnih protesta tokom njegove 10-godišnje vladavine.\n“Vi ste ovde i vi rušite izdajničku zaveru, izdajnički napad“, rekao je Erdogan okupljenima, koji su mašući crvenim zastavama, glasno klicali. Erdogan je kazao su grupe izvan i unutar Turske skovale zaveru za proteste u centru Istanbula i da on ima dokumente kojima to može da dokaže.\nViše desetina hiljada Erdoganovih pristalica okupilo se danas u predgradju Ankare, Sinčanu, snažno izražavajući podršku vladi koja je suočena sa nastavkom protesta koji traju već dve sedmice.\nDemonstranti u Istanbulu saopštili su danas da se neće povući iz parka Gezi, središta dvonedeljnih antivladinih protesta, dok je policija u Ankari vodenim topovima i suzavcima rasterala grupu koja je tokom noći postavila barikade u blizini zgrade turskog parlamenta.\nDemonstranti u Istanbulu odbijaju da se povuku uprkos tome što je premijer Erdogan objavio da pristaje da se suspenduje sporni plan o izgradnji i preuredjenju parka, poručivši da je ovo “samo početak”.\n“Nastavljamo otpor suprotstavljajući se svakoj nepravdi koja se dogadja u našoj zemlji“, saopštila je glavna grupa koja predstavlja demonstrante, prenela je agencija AFP.\nNešto ranije, demonstrantima se putem Tvitera obratio i predsednik Abdulah Gul i pozvao ih da se vrate kućama pošto su se “otvorili kanali za diskusiju i dijalog”.\nIstovremeno, agencija AP je javila da je policija rasterala grupu demonstranata koji su noćas postavili barikade u blizini turskog parlamenta u Ankari i američke ambasade.


Zaključci sa prvog sastanka Radne grupe za Bor - Bor 030\n23. septembra 2019. | 21:36\nNaslovna Vesti Gradske vesti Zaključci sa prvog sastanka Radne grupe za Bor\nZaključci sa prvog sastanka Radne grupe za Bor\n1.12.2008. | 14:19\nZaključci sa Prvog sastanka Radne grupe za praćenje stanja životne sredine i realizacije Akcionih planova i Projekata koji se odnose na rešavanje problema životne sredine u Boru, koji je održan u Boru 28. novembar 2008. godine u trajanju od 12. do 14. časova.\n1. Preduzeti hitne aktivnosti u pogonima Topinice i Fabrike sumporne kiseline, u cilju smanjenja aerozagađenja Bora.\n2. Usvaja se predlog da RTB Grupa Bor bude nosilac ovog projekta.\n3. Fond za zaštitu životne sredine, nakon podnošenja zahteva za dodelu sredstava od strane nosioca projekta, će obezbediti 40% potrebnih finansijskih sredstava za realizaciju.\n4. Nosilac projekta zajedno sa predstavnicima ovog ministarstva će hitno pripremiti zahtev za dodelu ostatka finansijskih sredstava (60%) iz NIP-a i dostaviti ga nadležnom ministarstvu za NIP najkasnije do 05. decembra 2008. godine.\nMinistarstvo životne sredine i prostornog planiranja će, tokom 2009. godine, obezbediti 3 nove Automatske stanice za merenje i kontrolu više hemijskih i pasivnih supstanci kvaliteta vazduha u realnom vremenu.\nUsvaja se predlog da se učine maksimalni napori da se celokupna procedura pregovora i potpisivanje regionalnog dogovora oko formiranja regionalnog centra za upravljanje otpadom završi najkasnije do 01. marta 2009. godine, čime bi se otvorile realne mogućnosti korišćenja finansijskih sredstava iz domaćih i međunarodnih izvora finansiranja.\n1. Izraditi Strategiju zaštite životne sredine i održivog razvoja opštine Bor sa Generalnim akcionim planom za implementaciju te strategije do 01.oktobar 2009. godine.\n2. Usvaja se predlog da Radna grupa preuzme obavezu nosioca posla i odgovornosti za izradu navedenih dokumenata.\n3. Ministarstvo životne sredine i prostornog planiranja će obezbediti finansijska sredstva.\nOpština Bor će podneti Predlog projekta uz zahtev Ministarstvu zdravlja i Ministarstvu životne sredine i prostornog planiranja za održavanje besplatnih, redovnih sistematskih pregleda građana.\nUsvaja se predlog da se u sastav ove Radne grupe imenuje i predsednik opštine Majdanpek, g-din Dragan Popović, u svojstvu člana.\nSledeći sastanak Radne grupe predsednik će sazvati do kraja 2008. godine.\nPreuzeto sa saja Ministarstva zaštite životne sredine i prostornog planiranja Srbije.


Mobitel za “smotane ljude”: Otporan na padove i radi pod vodom – Haber.ba\nMobitel za “smotane ljude”: Otporan na padove i radi pod vodom\nCat S52 - Twitter\nKada je riječ o samoj izdržljivosti, inženjeri koji stoje iza ovog uređaja tvrde da je telefon otporan na deset uzastopnih padova sa visine od jednog metra i 80 centimetara. Tu je i “IP 68” certifikat na vaodootpornost i otpornost na prašinu, a rad pod vodom se podrazumijeva, piše “RTS“.\nPotpuno očekivano za ovaj, kao i za sve pređašnje “Cat” telefone na snazi, je mogućnost korištenja dok su na rukama rukavice, tako da se “glove mode” pokazao veoma korisnim u situacijama korištenja na terenu.\nSlotovi za tri kartice nalaze se na fino urađenoj lijevoj strani telefona i pristupa im se veoma jednostavno, bez standardnih iglica. Jedna od interesantnijih stavki kod S52 tiče se platforme tool-books koja obiluje sa pregršt autorizovanih aplikacija namenjenih za različite poslove.\nU poređenju sa konkurentnim pametnim telefonima prisutnim na tržištu, “Cat” S52 najslabije parira kada je riječ o kamerama, mada je kvalitet fotografija na veoma solidnom nivou. Stiče se utisak da je softverska podrška nešto siromašnija, pa tako profesionalni mod slikanja ili, recimo, usporeno snimanje videa, nisu u opticajama.\nIako za nijansu robusniji u odnosu na modele smartfona na koje smo ovih dana navikli, ovaj telefon ima svoje adute. Atraktivan je i jedinstven po svojoj izradi i jednostavnosti korištenja. Čini se da će inženjeri telefona “Cat” sa nasljednikom modela S52 biti još bliže realizaciji svog cilja, a on je da se dopre do različitih tipova korisnika.\nTeme:Cat telefon, industrijska upotreba, mobilni telefon, otporan na padove, pod vodom\nUši u kosi: Naporne, ali bezopasne, evo kako ih se brzo riješiti\nIako su neugodne i lako se šire, uši u kosi ne nose bolest i...\nTako to rade Francuskinje: 3 ključna koraka u čišćenju kože\nFrancuskinje, žene kojima se čitav svijet divi na jednostavnoj ljepoti, imaju nekoliko bitnih stavki...


Gradonačelnici opština na severu Kosova razgovarli sa komandantom KFOR-a - Radio Kosovska Mitrovica\nGradonačelnici opština na severu Kosova razgovarli sa komandantom KFOR-a\nGradonačelnici sa severa Kosova i Metohije danas su se sreli sa komandantom Kfora general-majorom Frankom Federićijem i razgovarali o situaciji na severu nakon jednostranih poteza Prištine.\nTom prilikom su od komandanta zahtevali da vojnici Kfora ostanu neutralni i deluju u skladu sa rezolucijim 1244 Saveta Bezbednosti Ujedinjenih nacija.\n“Potrebno je da se zbog serije incidenata koje su u prethodnim danima izazivali pripadnici specijalne jedinice kosovske policije, posebno na prelazu Brnjak pojača prisustvo Kfora kako bi se takvi incidenti sprečili i sačuvao mir.\nJoš jednom pozivamo građane da ostanu suzdržani i ne nasedaju na provokacije, mi smo svoji na svome i branimo osnovno ljudsko pravo koje garantuju svi međunarodni akti i povelje”, kaže se u saopštenju gradonačelnika sa severa KiM.\nKomandant Kfora je rekao da se Kfor neće mešati u politička pitanja niti nasilno uklanjati blokade sa puteva.


Nova - Pink - RTV - Danas - Politika - Novosti - Srbija Danas - Telegraf\nRTV - Republika - RTV - RTS - Srbija Danas - Mondo - Telegraf - Blic\nKurir - Espreso - Informer - Vijesti.ba - Nova - Blic - Nova - Republika\nEspreso - Sputnik - Blic - Novosti - B92 - Blic - Danas - Blic\nSVE KRAĆI FITILJ: Novak se svađao sa sudijama, lomio reket, a nije štedeo ni Vajdu (VIDEO)\nDnevno - 13.05.2021\nNovak Đoković u poslednjih 11 meseci ima kraći fitilj nego ikada ranije. I dalje beleži sjajne rezultate, ali emotivne reakcije često u svetskim medijima izbiju u prvi plan.Najbolji teniser sveta je uspeo da pregrmi drugu rundu Rima protiv Tejlora Friza (6:3, 7:6(5)), nakon ...\nĐOKOVIĆ PODIVLJAO U RIMU, KRENUO DA VRIŠTI OD BESA: Sasuo je rafal, NIJE IMAO MILOSTI! Sve se treslo! (VIDEO)\nTreći teniser sveta Španac Rafael Nadal plasirao se u osminu finala mastersa u Rimu pošto je večeras pobedio Italijana Janika Sinera sa 7:5, 6:4 Nadal je do pobede nad 18. teniserom sveta došao za dva sata i 12 minuta igre.\nSrbija Danas - Espreso - Informer - Republika - Sputnik - Vijesti.me - Avaz\nNa predstojećem Frenč openu se očekuje više publike nego na prošlosezonskom Teniserima koji budu učestvovali na Otvorenom prvenstvu Francuske biće omogućen jednosatni dnevni boravak van hotelskog karantina, saopštili su danas organizatori.\nRafael Nadal je došao u Rim sa željom da ostvari bolje rezultate nego na dva prethodna mastersa, u Monte Karlu i Madridu. Španac je drugi nosilac i na startu takmičenja u drugom kolu čeka ga izazov u vidu jednog od predvodnika mlađe generacije, Janikom Sinerom.


Aleksandra Vuković, 29/05/2021\nVlada Federacije Bosne i Hercegovine i Federalno ministarstvo razvoja, poduzetništva i obrta smatraju sektor male privrede izuzetno značajnim za ukupan ekonomski razvoj Federacije BiH. O tome, kako kažu, govore i mjere poduzete kako bi ovaj sektor bio što više očuvan u vrijeme pandemije koronavirusa.\n“Namjera je da ovaj zakon ispuni osnovni cilj koji je i postavljen prilikom pristupanja njegovoj izradi, a to je stvaranje poslovnog okruženja koje će povoljno utjecati na poticanje stvaranja novih i razvoj postojećih subjekata male privrede, te njihovo stabilno i uspješno poslovanje”, pojašnjava Zukić.\nS ciljem postizanja što kvalitenijeg rješenja i uključivanja svih relevantnih aktera na koje se ovaj zakon odnosi, u sjedištu Vlade Federacije BiH u Sarajevu će u ponedjeljak, 31.5.2021. godine, s početkom u 11:00 sati, u organizaciji Federalnog ministarstva razvoja, poduzetništva i obrta, biti održan Okrugli sto posvećen izradi Prijedloga zakona o poticanju razvoja male privrede u Federaciji BiH.\nTags\t#Mala privreda\t#Vlada Federacije BiH\nMostar: Akcija "Buna na Buni" okupila desetine aktivista koji se bore protiv izgradnje mHE\nU Hrvatskoj registrovano 338 novozaraženih i 10 smrtnih slučajeva


odobrenje - Sputnjik Srbija\n02:00 08 Mart 2021\nTrideseta zemlja u svetu odobrila primenu „Sputnjika Ve“\nSan Marino je odobrio primenu ruske vakcine protiv virusa korona „Sputnjik Ve“ (Sputnik V) i tako je postao trideseta zemlja sveta koja je to učinila, saopštio je Ruski fond za direktne investicije (RFPI).\nCrna Gora: Izdata saglasnost za „Sputnjik Ve“\nCrnogorski Institut za lekove i medicinska sredstva (CINMED) izdao je danas saglasnost za uvoz ruske vakcine „Sputnjik Ve“ (Sputnik V).\nEvropska agencija za lekove odobrila vakcinu „AstraZeneke“\nEvropska agencija za lekove (EMA) preporučila je vakcinu protiv virusa korona kompanije „AstraZeneka“ za upotrebu na teritoriji Evropske unije.\nNajavljena poseta Bedžeta Pacolija Novom Pazaru nije odobrena, nezvanično saznaje RTS.\nŠvedska odobrila izgradnju „Severnog toka 2“\nŠvedska je odobrila izgradnju gasovoda „Severni tok 2“, objavio je švedski list „DI“, pozivajući se na saopštenje predstavnika Partije centra za međunarodna pitanja Čerstin Lindgren.\nRuski predsednik Vladimir Putin je na sastanku sa premijerom Dmitrijem Medvedevom odobrio predloženi spisak novog sastava Vlade Rusije, prenose mediji.\nPredsednik Evropske komisije podržava „Severni tok 2“\nPredsednik Evropske komisije Žan-Klod Junker odlučio je da podrži izgradnju gasovoda „Severni tok 2“, javila je medijska mreža „Euraktiv“, bliska Evropskoj komisiji.\nParlament dao zeleno svetlo za nuklearni sporazum\nIranski parlament danas je izglasao preliminarno zeleno svetlo za predlog zakona kojim se odobrava sporazum o iranskom nuklearnom programu dogovoren sa svetskim silama, uprkos protivljenju konzervativnih struja.


Ankara je navela da je cilj operacije da se stvori "tampon zona" radi zaštite turske granice, u koju bi sirijske izbeglice mogle da se vrate iz Turske, ali i da se sirijski Kurdi, koje Turska smatra teroristima, potisnu od granice između dve zemlje.\nBrisel osudio tursku operaciju\nDržave članice EU osudile su operaciju turske vojske u Siriji, saopštio je Evropski savjet nakon prvog dana sastanka Saveta u Briselu.\nU saopštenju se navodi da EU osuđuje jednostrane postupke na severoistoku Sirije koji prouzrokuju neprihvatljivu ljudsku patnju, podrivaju borbu protiv "Islamske države" i žestoko prete evropskoj bezbednosti.\nEvropski savet ponovo je pozvao Tursku da prekine vojnu akciju, povuče vojsku i poštuje međunarodni humanitarni zakon, javio je TASS.\n"Nakon donošenja zaključaka 14. oktobra, Savet podseća da su države članice EU odlučile da suspenduju dozvole za izvoz oružja Turskoj", ističe se u saopštenju.\nRas al Ajin\nMoldavska vlada je danas pala pošto nije u parlamentu preživela glasanje o poverenju.\nLUKAŠENKO U BEČU Prva poseta beloruskog lidera evropskoj zemlji od 2016.\nPredsednik Austrije Aleksandar van der Belen dočekao je danas u Beču, uz najviše državničke počasti, njegovog beloruskog kolegu Aleksandra Lukašenka, kojemu je zvanična poseta Austrija prva poseta jednoj zemlji EU od okončanja sankcija Unije 2016. godine.\nSavet ministara utvrdio Predlog sporazuma o autoputu Sarajevo-Beograd


Gubici u milijardama, pomoć u milionima | Info-ks.net\n29.11.2020 u 11:55\nPosljedice pandemije Gubici u milijardama, pomoć u milionima\nProcjenjuje se da su preduzeća na Kosovu tokom pandemije pretrpela gubitke u iznosu od milijardu eura, a Vlada Kosova do sada im je pomogla sa samo oko 150 miliona eura, prenosi Gazeta Express.\nU okviru hitnog paketa Vlade Kosova, u iznosu od oko 180 miliona eura, preduzeća su dobila finansijsku podršku nešto veću od 60 miliona eura.\nOvim sredstvima obezbeđena su pokrića mjesečnih troškova zarada zaposlenih u iznosu od 170 eura za dva mjeseca, kao i subvencije za zakupnine prostora do 50 odsto vrijednosti.\nU međuvremenu, iz Fonda za ekonomski oporavak Vlade, koji iznosi više od 350 miliona eura, na osnovu lista zaposlenih za preduzeća je opredjeljeno 60 miliona eura.\nOko 36 hiljada preduzeća sa više od 200 hiljada zaposlenih imalo je koristi od ove sume. Preduzeća su imala koristi od pomoći u iznosu od 290 eura za svakog zaposlenog.\nEkonomski gubici koji nisu nadoknađeni\nMeđutim, gubici su višestruko veći, a prema posljednjim podacima Poreske uprave Kosova, preduzeća na Kosovu su tokom perioda pandemije imala blizu milijardu eura manje prometa u odnosu na prošlu godinu.\nPredstavnici ugostitelja, tokom protesta protiv restriktivnih mjera, predali su "ključeve" svog poslovanja Vladi Kosova.\nPrema istraživanju koje je sproveo GAP Institut za napredna istraživanja, pandemija je najviše uticala na građevinsku industrija, trgovinu, transport, smještaj i ugostiteljstvo.\nNepovoljna kretanja u ekonomiji ogledaju se i u budžetskim prihodima, gdje će, prema Ministarstvu finansija do kraja 2020. godine, biti oko 300 miliona eura manje prihoda u budžetu\nPomoć za preživljavanje\nGubici preduzeća na Kosovu počeli su od uspostavljanja prvih mjera za spriječavanje širenja koronavirusa 13. marta, kada su zabilježeni prvi slučajevi koronavirusa na Kosovu.\nZa ovih osam mjeseci preduzeća su zabilježila ogromne gubitke.\nPredstavnici Privredne komore Kosova, Američke privredne komore, Saveza privrednika Kosova i mnogih drugih ekonomskih organizacija tražili su od vlade pomoć za preduzeća, ali je pomoć države ocjenjena kao nedovoljna.\nPored nedovoljne pomoći, kosovske vlasti takođe nisu usvojile ni Nacrt zakona o ekonomskom oporavku, čiji je cilj da pomogne preduzećima koja su pretrpela gubitke zbog pandemije.\nTaj nacrt zakona, poslije šest neuspješnih glasanja u Skupštini Kosova, u načelu je usvojen tek 13. jula.\nU ovom Nacrtu zakona predviđeno je da "Kosovski fond za kreditne garancije bude ovlašćen da izda kreditne garancije sa procentom pokrića od 50 do 80 procenata".\nTakođe, prema tom nacrtu zakona, oni koji uplaćuju doprinose mogu podići 10 procenata svoje penzijske ušteđevine iz Fonda za penzijsku štednju Kosova.\nPoslovna zajednica je upozoravala na finansijsku krizu u preduzećima i pretnju bankrotom, ako ovaj zakon ne bude odobren i država ne pomogne preduzećima.\nPandemija gasi preduzeća\nU periodu februar-oktobar, prema podacima Agencije za registraciju preduzeća na Kosovu, zatvoreno je 761 preduzeće koje je imalo 1.316 zaposlenih.\nVećina zvanično zatvorenih preduzeća posluje u sektoru veleprodaje i maloprodaje, nakon čega slijede proizvodnja, ugostiteljstvo i smještaj.\nMeđutim, Privredna komora Kosova smatra da je broj zatvorenih preduzeća veći. Prema podacima ove organizacije, nisu sva preduzeća koja su prestala sa radom tokom pandemije započela postupak zatvaranja.\n"Broj preduzeća koja danas ne funkcionišu je u hiljadama“, rekao je Skender Krasniqi, direktor ovog udruženja, za Radio Slobodna Evropa.\nStopa nezaposlenosti porasla je tokom perioda pandemije. Mjere za spriječavanje koronavirusa dovele su do toga da su mnoga preduzeća smanjila broj zaposlenih.\nTačan broj ljudi koji su ostali bez posla nije poznat, ali su Privredna komora Kosova i Komora preduzetnika saopštile da se radi o oko 30 hiljada zaposlenih koji su ostali bez posla tokom pandemije.\nU ovom periodu povećao se broj građana prijavljenih kao nezaposleni u Zavodu za zapošljavanje. Prema podacima, ukupan broj registrovanih kao nezaposlenih do jula je veći od 180.000.\nPrema predviđanjima Centralne banke Kosova, očekuje se da će ekonomija ove godine imati pad od oko 7,2 odsto kao rezultat mjera za spriječavanje širenja Covida-19, koje su negativno uticale na gotovo sve ekonomske aktivnosti u zemlji.\nNa drugoj strani, izveštaji CBK pokazuju da je kosovski bankarski sistem prilično dobro kapitalizovan i likvidan.\nKomercijalne banke na Kosovu, prema podacima CBK, nastavljaju da kreditiraju kosovsku ekonomiju.\nUkupni krediti u avgustu 2020. godine, prema CBK, iznose 3,02 milijarde eura, i nastavlja se uzlazni trend ove godine, sa godišnjim rastom od 7,6 procenata.\nGAP: Banke će smanjiti kreditiranje\nInstitut GAP u svom istraživanju kaže da je neophodno kontinuirano kreditiranje kako bi se omogućilo podsticanje potrošnje domaćinstava i ulaganja u privatni sektor.\nMeđutim, prema istraživanju, u narednim mjesecima, kada se očekuje da će se situacija u privatnom sektoru dodatno pogoršati, činjenica da su komercijalne banke likvidne i sa velikim kapitalom može biti nedovoljna za nastavak kreditiranja.\nBanke mogu procjeniti da je okruženje rizično za nuđenje novih kredita i kao rezultat toga smanjiti nove kredite.\nU ovoj situaciji, GAP sugeriše da bi Kosovski fond za kreditne garancije mogao da igra ključnu ulogu u preuzimanju dijela rizika i omogućavanju kontinuiranog kreditiranja. Slični fondovi pokazali su se efikasnim u mnogim dijelovima svijeta tokom globalne finansijske krize.\npandemijaEkonomski oporavakVlada Kosovapreduzeća\nOdluka Vlade Kosova Nove mjere: U studentske domove i kafiće uz dokaz da nisi inficiran, ostaje policijski čas, škole rade\nMinistar zdravlja Vitia: Kosovo uspješno upravlja pandemijom


Vojne vežbe Vašingtona i Seula ključ u pregovorima sa Pjongjangom?\nJužnokorejski i američki vojnici na zajedničkoj vojnoj vežbi\nSAD i Južna Koreja otpočele su ove nedelje zajedničke vojne vežbe koje su bile odložene tokom Zimskih olimpijskih igara. Odlaganje vežbi trebalo je da predstavlja i pomirljiv gest uoči razgovora o denuklearizaciji Severne Koreje. Ipak, privremeno obustavljanje vežbi i prisustvo američke vojske u Koreji moglo bi da postane ključni faktor u budućim pregovorima.\nOvogodišnje kombinovane vojne vežbe slične su prošlima: sa 23 hiljade američkih vojnika i 300 hiljada pripadnika korejskih trupa koje prikazuju i manevre na bojnom polju, i odgovore na kompjuterski simulirane napade iz Severne Koreje. Ipak, ove godine naglašen je odbrambeni karatker vežbi – za razliku od pređašnjih kada su prikazivane opcije napada na Pjongjang. Ove godine u vežbama neće učestvovati američki nuklearno osposobljeni bombarderi niti nosači aviona.\nUmanjivanje značaja vežbi deluje kao privremeni ustupak zarad održavanja diplomatskog momentuma sa Severnom Korejom, koja je od nedavno obustavila raketne i nuklearne probe i angažovala se u razgovorima o denuklearizaciji sa Amerikom i Južnom Korejom. Ipak, postoji bojazan da bi restrikcije zajedničkih vojnih vežbi mogle da postanu ključ daljih pregovora.\n“Kako bismo napredovali po pitanju denuklearizacije, Južna Koreja će ubuduće morati da smanji ili otkaže zajedničke vojne vežbe", kaže Go Mjong-hjun, analitičar Azijskog instituta za studije politike.\nPošto se sastao sa diplomatskim izaslanikom iz Seula, severnokorejski lider Kim Džong Un prestao je da zajedničke vojne vežbe naziva invazijom, kao što je to činio u prošlosti. Kim je takođe rekao da će zahtev da Amerika povuče svoje vojnike iz Koreje – što smatra pretnjom Pjongjangu, biti ključni uslov za denuklearizaciju.\n“Severna Koreja je jasno iskazala svoje viđenje denuklearizovanog Korejskog poluostrva – i poručila da nema potrebe za nuklearnim programom ukoliko ne postoji vojna pretnja za bezbednost njenog režima”, smatra Čung Ui-jong, savetnik za nacionalnu bezbednost Južne Koreje.\nJužnokorejski predsednik Mun Džae-in je do sada pokušavao da napravi balans između pružanja ruke Pjongjangu i održavanja saveza sa SAD. Predsednik Donald Tramp, koji je rekao da će održati “maksimalni pritisak” i sankcije protiv Severne Koreje i da je spreman da upotrebi i vojnu silu ako treba – takođe je pokazao fleksibilnost i da se sastane sa Kim Džong Unom i da ispuni zahtev južnokorejskog predsednika i smanji vojne vežbe – u korist diplomatije.


U SRBIJI NEMA PREMINULIH KOJI SU PRIMILI OBJE DOZE VAKCINE: SPOMINJE SE I DATUM OKONČANJA KORONE | Hayat.ba\nU SRBIJI NEMA PREMINULIH KOJI SU PRIMILI OBJE DOZE VAKCINE: SPOMINJE SE I DATUM OKONČANJA KORONE\nU Srbiji je do sada zabilježeno 736 neželjenih reakcija na sve vakcine protiv koronaviorusa od čega samo pet težih, izjavio je u utorak Pavle Zelić iz Agencije za lijekove i medicinska sredstva Srbije.\nVakcina je efikasna, sigurna i možemo vidjeti izlaz, rekao je Zelić za RTS i istaknuo kako među preminulima nema onih koji su dva puta vakcinisani.\n– Studije iz SAD, Izraela, Ujedinjenog Kraljevstva to pokazuju, pokazat će se i kod nas da vakcine djeluju i daju efekt i ovo će se završiti u jednom trenutku. U Americi su rekli za 4. jula, ja bih rekao možda za (…) Vidovdan, 28. juna da možemo naći neki konačan izlaz iz ove epidemije – dodao je Zelić.\nKada je riječ o neželjenim reakcijama na vakcinu, Zelić je naveo da je do ponedeljka u podne zabilježeno ukupno 736 neželjenih reakcija na sve vakcine, najviše na “Sinofarm” – 263.\n– To sve provjeravamo. Kada gledamo u odnosu na ukupan broj vakcinisanih, to je zanemarivo – naglasio je Zelić.\nOn je naveo da je bilo ukupno pet težih reakcija, ali da nijedna nije zahtijevala dužu hospitalizaciju, prenio je Tanjug.


Milanović: Dodik je naš partner, bez Srba u BiH nema rešenja - 17.01.2022, Sputnik Srbija\nSrpski član Predsedništva Milorad Dodik hrvatski je partner u Bosni i Hercegovini, a problem preglasavanja Hrvata od brojnijih Bošnjaka ne može se rešiti bez... 17.01.2022, Sputnik Srbija\n"Nama je Republika Srpska, odnosno Dodik partner u ovim previranjima. Ko to ne razume, ili ne razume ili je pokvaren", odgovorio je Milanović na pitanje novinara o učešću Milorada Pupovca, člana parlamentarne većine i Srpskog narodnog veća, na proslavi Dana Republike Srpske.Dodik, "koji nije okrvavio ruke u ratu", s druge je strane "legitiman predstavnik srpskog naroda i RS u državi Bosni i Hercegovini koju poštujemo i koju ćemo poštovati", rekao je Milanović."Ne vidimo da srpska politika radi probleme Hrvatima. Bez Srba u BiH mi ovaj problem nećemo rešiti, ako nam je do njega stalo, a meni je stalo. Nekima očito nije (stalo) dovoljno", rekao je Milanovićosvrćući se na zahtev predstavnika Hrvata u BiH i Zagreba za izmenom Izbornog zakona BiH kako bi se onemogućilo bošnjačko preglasavanje Hrvata na izborima za hrvatskog člana Predsedništva i članove Doma naroda.\nSrpski član Predsedništva Milorad Dodik hrvatski je partner u Bosni i Hercegovini, a problem preglasavanja Hrvata od brojnijih Bošnjaka ne može se rešiti bez bosansko-hercegovačkih Srba, izjavio je danas predsednik Hrvatske Zoran Milanović.\n"Nama je Republika Srpska, odnosno Dodik partner u ovim previranjima. Ko to ne razume, ili ne razume ili je pokvaren", odgovorio je Milanović na pitanje novinara o učešću Milorada Pupovca, člana parlamentarne većine i Srpskog narodnog veća, na proslavi Dana Republike Srpske.\n"To je nebitno jer Pupovac ne predstavlja nikoga osim šačice svojih pajdaša, iako je deo vlasti u Hrvatskoj", rekao je Milanović na Pantovčaku, gde je odlikovao sarajevskog nadbiskupa, kardinala Vinka Puljića, za izuzetan doprinos očuvanju hrvatskog identiteta, prenosi Hina.\nDodik, "koji nije okrvavio ruke u ratu", s druge je strane "legitiman predstavnik srpskog naroda i RS u državi Bosni i Hercegovini koju poštujemo i koju ćemo poštovati", rekao je Milanović.\n"Ne vidimo da srpska politika radi probleme Hrvatima. Bez Srba u BiH mi ovaj problem nećemo rešiti, ako nam je do njega stalo, a meni je stalo. Nekima očito nije (stalo) dovoljno", rekao je Milanović\nosvrćući se na zahtev predstavnika Hrvata u BiH i Zagreba za izmenom Izbornog zakona BiH kako bi se onemogućilo bošnjačko preglasavanje Hrvata na izborima za hrvatskog člana Predsedništva i članove Doma naroda.


Elektrokrajina: Evo koliko struje je potrošeno u decembru | MONDOBA\nElektrokrajina potrosnja u decembru\nElektrokrajina: Evo koliko struje je potrošeno u decembru 0 Podijeli Podijeli na facebook Podijeli na twitter Podijeli na viber Pošalji na mail\nEkonomija 12.01.2020. / 13:30 13:34\nElektrokrajina: Evo koliko struje je potrošeno u decembru\nAutor SRNA 12.01.2020. / 13:30 13:34\nObračunata potrošnja električne energije domaćinstava na području banjalučke "Elektrokrajine" u decembru je iznosila je 81,8 gigavatčasova, što je za 18,3 odsto više u odnosu na prethodni mjesec.\n"`Elektrokrajina` svake godine u zimskim mjesecima - decembru, januaru, februaru i martu bilježi veću isporuku električne energije domaćinstvima i pravnim licima u poređenju sa ostatkom godine, prvenstveno zbog povećane potrošnje kupaca za potrebe zagrijavanja stambenih i poslovnih prostora", saopšteno je iz ovog preduzeća.\nPDP pozvao građane da provjere račune, oglasila se "Elektrokrajina"\nElektrokrajina poslovala s gubitkom od 3,6 miliona KM


Prevoz putnika u inostranstvo - Boban prevoz\nPored lokalnih i domaćih vožnji, bavimo se i prevozom putnika u inostranstvo, kako u regionu, tako i po Evropi. Mnoge od naših tura bile su po Mađarskoj, Austriji, Nemačkoj, Švajcarskoj i po mnogim drugim zemljama Evrope i sveta.\nJedna od najčešćih tura koje smo obavljali za naše klijente je Gussing-Graz-Wien, gde smo vozili žene koje su na tim lokacijama bile angažovane za pomoć u kući i oko čuvanja starijih osoba. Naravno, možemo vas odvesti i na bilo koju drugu destinaciju, bez obzira na to o kojoj državi je reč.\nNaši vozači su profesionalci, veoma iskusni u ovom poslu, a automobili su osposobljeni za putovanja tog tipa. Podrazumeva se da ćemo vas odvesti na tačnu adresu, a ako treba i sačekati dok nam ne potvrdite da ste na pravom mestu.\nPasoši su nam uvek u pripravnosti, pa možete da računate na to da možemo da krenemo odmah, ako nemamo zakazane neke druge vožnje, tj. ako je izvesno da ćemo se vratiti na vreme da uslužimo klijente sa kojima već imamo neki dogovor.


Argentinac vodi Urugvaj - BasketballSphere\nIZDVAJAMO OSTALO SVETSKI KUP VESTI\nRuben Manjano, iskusni argentinski stručnjak, preuzeo je reprezentaciju Urugvaja, koja trenutno zauzima četvrto mesto u E grupi Američkih kvalifikacija za Svetsko prvenstvo 2019, sa skorom 5-3. Na klupi Urugvaja zamenio je Marsela Sinjorelija, a debitovaće 29. novembra protiv Portorika, dok ga 2. decembra čeka meč sa SAD.\nManjano je jedan od najtrofejnijih svetskih stručnjaka. Najznačajniji uspeh svakako je zlato na Olimpijskim igrama 2004, u Atini, koje je osvojio vodeći reprezentaciju Argentine. Sa „gaučosima“ je osvojio i srebro na Svetskom prvenstvu 2002, zlato na šampionatu Amerike 2001.\nPotom je, 2010. preuzeo kormilo Brazila, sa kojim je godinu dana kasnije osvojio srebro na Prvenstvu Amerike.\nJovanović: Spreman za trofeje


Izveo decu u restoran noseći pištolj s metkom u cevi – Semendria\nIzveo decu u restoran noseći pištolj s metkom u cevi\n25. jun 2013. HRONIKA – Boban V. (38) iz Smedereva uhapšen je danas nakon prijave njegove supruge zbog sumnje da je izvršio krivično delo nedozvoljeno držanje oružja.\n– Osumnjičeni je uhapšen u jednom ugostiteljskom objektu gde je bio sa svojom decom, starosti 6 i 8 godina, a kod sebe je imao pištolj M-57 7,62 mm s osam metaka, od kojih je jedan bio u cevi – kažu u Policijskoj upravi Smederevo. Oni navode da Boban V., zbog problema u braku, izvesno vreme nije viđao decu, pa ih je danas izveo u restoran kako bi proveo prepodne sa njima.\nMeđutim, kada je pozvao suprugu da siđe ispred zgrade i preuzme decu, ona je posumnjala da nešto nije u redu i uplašila se da će možda nauditi deci ili njoj, jer je i ranije bio nasilan prema njoj, a danas je saznala i da je nelegalno nabavio oružje.\n– Supruga osumnjičenog tada je pozvala policiju, koja je brzo intervenisala, blokirala ulicu, sklonila iz objekta decu, koja su bila sama za stolom, i zatekla osumnjičenog kako u toaletu restorana pokušava da sakrije pištolj – kažu u policiji.\nPo isteku policijskog zadržavanja, osumnjičeni će biti sproveden istražnom sudiji Osnovnog suda u Smederevu.\n« Uskoro klimatizovana sva vozila javnog prevoza\nFudbalera hteli da ubiju na auto-putu »


Vesti online / Sport / Fudbal / Terzić: Partizan - Mačva treba da se poništi\nUprava crno-belih želi da se pronađe novi termin za duel sa Mačvom i da se poništi rezultat odigranog meča. U svom saopštenju se preti i istupanjem iz Superlige Srbije.\nZvezdan Terzić je izjavio da treba imati razumevanja za većitog rivala, zarad boljih odnosa dva kluba.\n- Crvena zvezda ima puno razumevanje za primedbe FK Partizan koje su izneli u svom danasnjem saopštenju. Saglasni smo da, ako propisi to dozvoljavaju, FSS poništi jučerašnju utakmicu koju je naš večiti rival juče odigrao sa FK Mačva iz Šapca i omogući im odigravanje nove u terminu kada im to odgovara. Nadamo se da će takve odluke doprineti smirivanju strasti u srpskom fudbalu i podići sportske odnose večitih rivala na viši nivo, što FK Crvena zvezda iskreno želi - rekao je generalni director Zvezde Zvezdan Terzić.\nCrvena zvezda je danas imala na rasporedu gostovanje Čukaričkom, ali je meč odložen zbog snega.


US Ambasador Maureen Cormack and Gordan Milinić, Head of Foreign Investment Promotion Agency (FIPA)\nAmbasada SAD-a i FIPA ce razmjenjivati informacije o investicijskim skupovima i konferencijama koje su interesantne sa aspekta privlačenja ulaganja u BiH, te nastaviti saradnju u cilju promovisanja investicijskih potencijala BiH, saopćeno je iz Agencije za unapređenje stranih investicija.\nS obzirom na snažan angažman američke administracija i podršku koju pruža Bosni i Hercegovini dugi niz godina, očekivano je bilo i značajnije prisustvo američkih kompanija u BiH, navodi se.\nPrilikom posjete Agenciji, Ambasadorica Cormack je istaknula važnost daljnjeg unapređenja poslovnog ambijenta u BiH koji bi osigurao zdravu konkurenciju na tržištu i učinio jednostavnijim i transparetnijim sve poslovne procedure.\nKonstatirano je da snažniji angažman nadležnih institucija BiH uz podršku američkih prijatelja i dijaspore, može dovesti do povećanja broja američkih kompanija u BiH, što bi, pored zapošljavanja, doprinijelo povećanju životnog standarda građana, stoji u saopćenju.\nPrema podacima za 2017. SAD je na 17. mjestu po obimu investicija u BiH. U prošloj godini BiH bilježi povećanje stranih ulaganja za više od 60%.


Nalepnice za stampu A4 105 X 37.1 - Idealno.rs\nPočetna / Kancelarija i škola / Papir i papirna konfekcija / Nalepnice i etikete / Nalepnice za stampu A4 105 X 37.1\nNalepnice za stampu A4 105 X 37.1\nPonuda prodavnice BSIDE za proizvod Nalepnice za stampu A4 105 X 37.1. Ispravnost cene i podataka proveri na internet stranici prodavnice.\nNalepnice za stampu A4 105 X 99.0\nod 718,80 DIN\nNalepnice za stampu A4 105 X 57\nNalepnice za stampu A4 105 X 48.0 mm\nNalepnice za stampu A4 105 X 74,3 MM\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Nalepnice za stampu A4 105 X 37.1 i izberi najbolju. Nalepnice i etikete iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Nalepnice za stampu A4 105 X 37.1 i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Nalepnice za stampu A4 105 X 37.1 se mogu razlikovati od onih u internet prodavnici u kojoj obavljaš kupovinu. Nalepnice za stampu A4 105 X 37.1 je dostupan u prodavnici BSIDE po ceni, koja je navedena pored svakog prodavca u meniju "Prodavnice".\nGarantne uslove za Nalepnice za stampu A4 105 X 37.1 proveri u prodavnici u kojoj nameravaš da obaviš kupovinu. Slika za Nalepnice za stampu A4 105 X 37.1 je simbolična, zato se pre kupovine u prodavnici uveri da je proizvod isti.\npakovanje kutija 100 lista


NutriCoV - O projektu\nDosadašnja ispitivanja sugerišu da suplementacija vitamina D, cinka i selena može poboljšati kliničku sliku COVID-19. Istraživanja pokazuju da veliki deo stanovništva Republike Srbije ne unosi dovoljno ovih mikronutrijenata. U okviru projekta NUTRICOV ispitaćemo genetički profil, unos i nivo vitamina D, cinka i selena u našoj populaciji i na koji način su oni povezani sa težim oblikom COVID-19. Nova saznanja na ovom polju mogu da doprinesu razvoju strategija prevencije i ublažavanja simptoma bolesti COVID-19.\nPandemija COVID-19 prouzrokovana korona virusom SARS-CoV-2 izazvala je globalnu krizu širom sveta. Za sada nije dostupna specifična terapija za ovu bolest. U narednom periodu će vakcina u Srbiji biti dostupna samo najugroženijim grupama. Mere prevencije koje uključuju zdrave navike u ishrani i životnom stilu, mogle bi biti od koristi svim ljudima koji su pod rizikom od infekcije korona virusom. Sve je više podataka da status vitamina D, cinka i selena može značajno uticati na kliničku manifestaciju COVID-19, što ih kandiduje za bezbedne, dostupne i neinvazivne tretmane u prevenciji i lečenju ove bolesti.\nPored terapeutskog efekta kod infektivnih bolesti, uspostavljanje adekvatnih nivoa vitamina D, cinka i selena može da spreči ili odloži razvoj hroničnih bolesti koji se javljaju u toku života, kao što su kardiovaskularne i inflamatorne bolesti.\nMeđutim, nivoi ovih mikronutrijenata i njihovi imunološki efekati se razlikuju između ljudi i zavise od ishrane, životnog stila i nasledne osnove pojedinca. Nasledne razlike u odgovoru na nutrijente su odraz varijacija u genomu ljudi a ovu vezu proučava naučna oblast nutrigenetika. Nutrigenetičke studije se bave proučavanjem varijacija u genima značajnim za nutritivni status a njihovi rezulatati omogućavaju razvijanje individualnih režima ishrane. Ovaj pristup, poznat pod nazivom precizna ili individualizovana ishrana ima za cilj da obezbedi optimalno zdravlje i prevenciju bolesti.\nNova saznanja na polju ishrane i nutrigenetike specifične za našu populaciju mogu pomoći očuvanju i unapređenju opšteg zdravlja građana Srbije. Od naročitog značaja bi bilo ispitati potencijal nutritivnih preventivnih strategija u cilju ublažavanju simptoma COVID-19 u vremenu pre masovnije primene vakcine ili kauzalnih terapeutika.\nProjekat realizuju istraživači sa Instituta za molekularnu genetiku i genetičko inženjerstvo Univerziteta u Beogradu i Instituta za medicinska istraživanja Univerziteta u Beogradu.\nProjekat je finansiran sredstvima programa „Pokreni se za nauku“ i Laboratorije za molekularnu biomedicinu Instituta za molekularnu genetiku i genetičko inženjerstvo.


Brnabić: Nemoguće je varati na biračkom spisku | Luftika\nNakon što je opozicija prethodno upozorila javnost da režim planira veliku izbornu krađu na narednim beogradskim izborima, a kao dokaz iznela podatak da je samo u prvih pet meseci novih 28.000 ljudi prijavilo prebivalište u glavnom gradu, stigao je odgovor od premijerke Srbije Ane Brnabić.\nOna je izjavila da je u Srbiji nemoguće “varati” na biračkom spisku jer je “uveden centralni registar stanovništva koji se automatski ažurira, jer su sve matične knjige prevedene u elektronski oblik”.\n– Vi danas možete da imate apsolutni uvid u taj birački spisak. Vi danas potpuno možete da proverite birački spisak, svako može da dodje da pogleda birački spisak i nema laži, nema prevare – kazala je premijerka na televiziji Hepi.\nNa prethodnim beogradskim izborima mogle su se čuti slične optužbe opozicionih stranaka, međutim nikakve detaljnije istrage nije bilo, te SNS i dalje suvereno vlada kako prestonicom, tako i ostatkom Srbije.\nPavle Dimitrijević, zamenik direktora Centra za istraživanje, transparentnost i odgovornost (CRTA), juče je za Betu ukazao da Ministarstvo državne uprave i lokalne samouprave ne objavljuje periodične izveštaje o promenama u samom biračkom spisku, iako ih zakon ove države na to obavezuje.\nOn je dodao da ministarstvo ništa ne preduzima kako bi sve, pa i ove periodične, promene u biračkom spisku bile dostupne građanima Srbije.\nVređanje inteligencije kojem smo kao društvo izloženi svakodnevno je i neprestano, a premijerka Srbije vrlo često prednjači u takvim namerama. Njeno uveravanje javnosti da je onemogućena izborna krađa prebacivanjem matičnih knjiga u elektronski oblik tečko je prihvatljivo ljudima koji su ikada imali prilike da rade u toku izbora na nekom biračkom mestu.\nAna Brnabić se prilikom promocije u nekadašnju vladu Aleksandra Vučića predstavila kao ekspert koji će Srbiju uvesti u digitalno doba. Digitalizacija je kod nas očigledno toliko uznapredovala u međuvremenu da je automatski sprečena bilo kakva izborna prevara, naročito kada se radi o manipulacijama biračkim spiskom. Zbog toga, ako je verovati premijerki, više neće biti moguće da pokojnici glasaju, postavlja se pitanje da li Ana Brnabić direktan krivac što se ljudima uskraćuje pravo na posthumno glasanje?\nNemojmo se iznenaditi ukoliko vidimo kako japanski inženjeri dolaze u Srbiju na prekvalifikaciju i dodatnu obuku. Azijski ekonomski tigar na privatnim časovima kod srpskog ekonomskog i digitalizovanog tigra.\noznakeana brnabić beogradski izbori birački spisak CRTA


Kijev: Ruske snage u Donjecku i Lugansku\nProruski pobunjenik u regionu Donjecka, u istočnoj Ukrajini\nUkrajinski zvaničnici saopštili su danas da se ruske snage nalaze na 10 lokacija u istočnoj Ukrajini, među kojima su i dva velika grada.\nPortparol ukrajinskog Nacionalnog savjeta za bezbjednost i odbranu Andrij Lisenko rekao je da su ruski vojnici i vojna oprema raspoređeni u šest oblasti u regionu Donjecka, uključujući i istoimeni grad, te četiri područja u region Luganska, među kojima je i grad Lugansk.\nDva grada su poznata kao uporišta proruskih separatista. Lisenko je takođe dodao da je 15 ukrajinskih vojnika poginulo u borbama u istočnoj Ukrajini u poslednja 24 sata. Prema procjenama NATO-a, u Ukrajini se nalazi najmanje hiljadu ruskih vojnika, što je Moskva više puta demantovala.\nU međuvremenu, agencija Ujedinjenih nacija za izbjeglice saopštila je da je 260 hiljada ljudi interno raseljeno u istočnoj Ukrajini, u poređenju sa 117 hiljada prve nedelje avgusta. Direktor evropskog biroa UNHCR-a, Vinsent Koktel, rekao je novinarima u Ženevi da zbog sukoba u regionu, stanovništvo ima ograničen pristup hrani, vodi i drugim osnovnim potrepštinama.\nGeneralni sekretar Ujedinjenih nacija Ban ki-Mun prethodno se založio za politički dijalog Rusije i Ukrajine, poručujući da nema vojnog rešenja za ukrajinsku krizu. Jedan od lidera proruskih separatista, Andrej Purgin, juče je na početku mirovnih pregovora u Minsku naveo da su pobunjenici spremni da razgovaraju o prekidu vatre i razmjeni zarobljenika.\nTakođe je saopšteno da su separatisti spremni da dozvole svojim samoproklamovanim republikama da ostanu dio Ukrajine, pod uslovom da im bude odobren specijalni status, uključujući i pravo da organizuju svoje bezbjednosne snage, koriste ruski kao zvanični jezik i vode svoju spoljnotrgovinsku politiku i pridruže se Carinskoj uniji, koju predvodi Rusija. Međutim, kako prenose ruski mediji, Purgin je danas poručio da se proruski separatisti ne smatraju sastavnim dijelom Ukrajine.\nU Moksvi, ruski zvaničnici saopštili su da je izjava ruskog predsjednika Vladimira Putina da bi Rusija mogla da osvoji Kijev za nekoliko nedelja izvučena iz konteksta. Putinov savjetnik Juri Ušakov rekao je novinarima da je citat, prenijet u italijanskom dnevniku “La Republika”, imao u potpunosti drugačije značenje. Taj list je prenio da je ruski lider, u telefonskom razgovoru, rekao predsjedniku Evropske komisije Žoze Manuelu Barozu da bi, ako to poželi, mogao da osvoji ukrajinsku prijestonicu za dvije nedelje.


Metode za uklanjanje ožiljaka - Na Vidiku Magazin\nMagazin\tLife styleEstetska hirurgija\tMetode za uklanjanje ožiljaka\nMetode za uklanjanje ožiljaka\nOžiljci mogu nastati kao posledica opekotina, infekcija, povreda, operacija ili nekih oboljenja. Neki od ožiljaka nikada ne mogu u potpunosti da se uklone, ali postoje različite metode kojima se ožiljci mogu ublažiti toliko da postanu jedva primetni.\nKompresivna terapija – smanjuje se prokrvljenost ožiljaka pa se oni slabije razvijaju.\nKrioterapija – primenom niskih temperatura usporava se formiranje ožiljaka.\nTopična terapija – primenjuju se preparati na bazi steroida, silikona i biljnih ekstrakata u obliku krema, gelova, masti ili flastera. Najčešće se primenjuju kod ožiljaka izazvanih posekotinama, kao i kod ožiljaka velike površine posle opekotina.\nPolarizovana svetlost i pulsni laser – koriste se u kombinaciji sa hirurškim lečenjem, smanjuju razvoj ožiljaka.\nIntraleziona terapija – obuhvata ubrizgavnje nekih lekova direktno u ožiljak.\nHirurško lečenje – uključuje čak i transplantaciju kože, dermoabraziju, radiotalase i i tretmane pulsnim laserom.\nČaj od jasmina za smirenje


Poreska uprava traži od kineskih trgovaca da izdaju račune i plaćaju poreze | SEEbiz.eu\nObjavljeno: 23.02.2015 / 22:35\n- Sa diplomatskim predstavništvima Kine počinjemo veliku kampanju čiji je cilj da se kineski privrednici u Srbiji, kojih ima više hiljada, uvedu u legalne finansijske tokove. Objasnićemo im naše zakone, šta su njihove obaveze, ako treba i na kineskom jeziku - najavio je za „Blic" Marko Marinković, zamenik direktora Poreske uprave.\nReporteri „Blica" su lično proverili šta se događa s fiskalnim računima u najvećem kineskom tržnom centru u Beogradu. U više prodavnica nismo dobili račun za kupljene stvari, ali ni odgovor zbog čega, a kada smo se predstavili kao novinari, prodavci su naglo zaboravljali srpski jezik.\n- Svako od njih ko posle kampanje i dalje ne bude poslovao legalno biće najstrože finansijski kažnjen i biće mu otežano poslovanje u Srbiji - kaže Marko Marinković, zamenik direktora Poreske uprave Srbije.\nOvo nije prvi put da država pokušava da navede kineske trgovce da poštuju domaće zakone. Pre godinu i po dana Poreska uprava sa Ivanom Simičem na čelu kontrolisala je njihov rad, pa su pozatvarane sve kineske radnje zbog „iznenadnih bolovanja" i „službenih putovanja".\nTagovi: Poreska uprava Srbije, kineski trgovci, Kinezi, fiskalni računi, porezi, Marko Marinković


KOMPANIJA LENOVO OBJAVLJUJE REZULTATE ZA TREĆI POSLOVNI KVARTAL 2013/2014 - PCVesti PCVesti - KOMPANIJA LENOVO OBJAVLJUJE REZULTATE ZA TREĆI POSLOVNI KVARTAL 2013/2014\nKOMPANIJA LENOVO OBJAVLJUJE REZULTATE ZA TREĆI POSLOVNI KVARTAL 2013/2014\nby newsmasteron 21.02.2014\nSnažno izvršenje, inovativni proizvodi, i rast PC Plus sektora obeležili još jedan rekordni kvartal\nIsporučeno je rekordnih 32.6 miliona uređaja, što je skoro 5 uređaja u sekundi\nI dalje status proizvođač PC računara broj jedan sa 18.5% udela u tržištu\nNovi PC Plus uređaji koji su zainteresovali korisnike i zabeležili rast\n10.8 milijardi dolara prihoda; prvi put prekoračenje cifre od 10 milijardi dolara\nRekordnih 321 miliona dolara bruto prihoda i 265 miliona dolara zarade\nOsnovna zarada po akciji od 2.56 američkih centi, ili 19.85 HK centi\nNeto novčane rezerve od 3.4 milijardi dolara (od 31. decembra 2013)\nHONG KONG, 13. Februar 2014-Kompanija Lenovo je danas objavila rekordne rezultate za treći fiskalni kvartal koji je završen 31. decembra 2013. godine, koji odlikuju jako globalno izvršenje, inovativni portfolio proizvoda i rastući prihodi od PC Plus uređaja. Kvartalni prihod je iznosio 10.8 milijardi dolara, što je 15% više u odnosu na prošlu godinu, čime je po prvi put ppređen iznos od 10 milijardi dolara. Profit trećeg kvartala je čak brže rastao sa bruto prihodima uvećanim 30% u odnosu na prošlu godinu na 321 miliona dolara, dok je zarada takođe povećana za 30% na 265 miliona dolara. Kompanija Lenovo je isporučila rekordnih 32.6 miliona uređaja što je skoro 5 uređaja u sekundi. Kombinovana prodaja u trećem kvartalu Mobile Internet i Digital Home sektora koji proizvodi PC Plus uređaje kao što su pametni telefoni, tableti i pametni televizori, je činilo 16% ukupnih prihoda, što je više za 11% u odnosu na prošlu godinu i 7% u odnosu na pre dve godine, sa stalnim poboljšanjem profita.\nTreći kvartal zaredom kompanija Lenovo je bila najveći svetski proizvođač PC računara, sa najvećim udelom u tržištu ikada od 18.5%, što je 2.4 poena više u odnosu na prošlu godinu. Rekordno visok udeo u regiji EMEA, Azijskom Pacifiku i Kini sa pozicijom broj jedan u 5 od 7 najvećih PC tržišta-je uticao na ovaj napredak. Isporuke PC računara kompanije Lenovo za treći fiskalni kvartal su iznosile 15.3 miliona uređaja, što je još jednom najveći rast među top 5 proizvođača. Ovo je takođe bio devetnaesti kvartal zaredom da je kompanija Lenovo nadmašila celu industriju, rastući za 14 procentnih poena.\nTakođe treći kvartal zaredom, kombinovane isporuke pametnih telefona i tableta-17.3 miliona uređaja-su nadmašile 15.3 miliona prodatih PC računara. Isto tako kompanija je nastavila da bude četvrti svetski proizvođač pametnih telefona sa 4.8% tržišnog udela u tržištu i porastom isporuka od 47% u odnosu na prošlu godinu, što je rezultat odličnog odziva pametnih telefona na velikom broju tržišta. Što se tiče tableta, kompanija Lenovo je imala rekordnih 3.4 miliona isporuka, što je više za 300% u odnosu na prošlu godinu. Ono što je dosta doprinelo razvoju prodaje tableta je lansiranje Yoga tableta, prvog multimode tableta na svetu. Zajedno, ovi rezultati jasno oslikavaju transformaciju za Lenovo PC Plus eru.\n„Kompanija Lenovo se odlično pokazala u prošlom kvartalu, istovremeno ostvarivši rekordni prihod i profit. Praćenjem naše strategije, inovativnim proizvodima i razvojem našeg PC Plus sektora, nastavljamo da se posvećujemo poboljšanju naše profitabilnosti i uvereni smo da ćemo uspeti da održimo ovaj trenutak u našem uzbudljivom poslu, “ rekao je Yang Yuanging, predsednik i izvršni direktor kompanije Lenovo. „Takođe, kupovine Motorole i IBM servera koje smo objavili se u potpunosti poklapaju sa našom PC Plus strategijom. Dok je naš glavni prioritet puno učešće u regulatornom procesu odobrenja siguran sam da će od prvog dana nakon zatvaranja, ove kompanije brzo nastaviti da doprinose našem imidžu i da postavljaju jake potpore za dugoročni održiv rast.“\nUkupan profit kompanije za treći kvartal je porastao 15% na 1.36 milijardi dolara, sa bruto maržom na 12.6%. Operativni profit za kvartal je porastao 37% na 334 miliona dolara. Neto novčane rezerve od 31. decembra iznose 3.4 milijardi dolara.\nŠto se tiče Kine, kompanija Lenovo je ostvarila ukupan prihod od 4 milijarde dolara u trećem kvartalu, relativno stabilnom u odnosu na prošlu godinu, što čini 37% svetskog prihoda. Poslovanje u Kini je odlikovao privremeni zastoj na lokalnom tržištu PC računara što se kasnije stabilizovalo i sada se mogu videti prilagođene cene, dok urbanizacija, korporativna obnova i PC Plus inovativni proizvodi dovode do buduće potražnje. Tokom trećeg kvartala, kompanija Lenovo je učvrstila poziciju broj jedan u Kini kada je reč o PC računarima, sa udelom u tržištu od 37.9% u Kini, što je 0.5 poena više u odnosu na prethodnu godinu; nalazi se na drugom mestu kada je reč o prodaji pametnih telefona i na trećem mestu kada je reč o prodaji tableta.\nU regiji Azija-Pacifik, kompanija Lenovo je ostvarila ukupan prihod od 1.6 milijardi dolara u trećem kvartalu, što je 15% ukupnog prihoda kompanije, što je 22% više u odnosu na prethodnu godinu. Solidno poslovanje je dovelo do toga da veliki porast prodaje pametnih telefona i tableta dovede do hiper rasta u ASEAN zemljama. Kompanija Lenovo je takođe povratila prvo mesto u prodaji PC računara, sa rekordnim udelom u tržištu od 15.9%, više za 0.2 poena u odnosu na prošlu godinu i dostigla je prekretnicu prodavši milion pametnih telefona.\nPrihodi kompanije Lenovo u Evropi/Srednjem Istoku/Afici (EMEA) su zabeležili porast od 25% u trećem kvartalu dostigavši cifru od 2.9 milijardi dolara, što je 27% svetskog prihoda kompanije Lenovo. Tokom kvartala, kompanija je učvrstila svoje drugo mesto prodaje PC računara sa porastom isporuka za 27% nadmašivši tržište za 33 procentuanih poena time što se posvetila prodaji PC računara preduzećima i fokusiranjem na određene PC oblasti malih i srednjih preduzeća i potrošača. Kompanija Lenovo je sada broj jedan u 11 zemalja u regiji EMEA. Naravno, EMEA je takođe doprinela prodaji tableta povećavajući isporuke za skoro 450% u odnosu na prošlu godinu.\nPrihodi za područje Amerike u trećem fiskalnom kvartalu iznosili su 2,3 milijardi američkih dolara, što je povećanje od 36,5 odsto u odnosu na isti period prošle godine i predstavlja 21 odsto svetskog prihoda kompanije. PC isporuke za područje Amerike porasle su za 28 odsto, što predstavlja povećanje od 2,7 poena kako bi se dostigao 11 odsto udela, nadmašujući tržište za 31 procentni poen. Dostignuća u Brazilu, vođena jakim menadžmentom , raspodelom nove fabrike i integracijom CCE, imaju kao rezultat rast PC ispuruke od 378 odsto na 18,6 odsto rekordnog tržišnog udela u zemlji. Komercijalno PC poslovanje u Americi nastavlja da igra važnu ulogu na američkom području, sa isporukama do 21 odsto i premijom na tržištu od 15 poena.\nTokom trećeg fiskalnog kvartala Lenovo laptop računari predstavljali su najveći doprinos prihodu kompanije u celom svetu, čineći 50 odsto ukupnog prihoda kompanije Lenovo.Širom industrije isporuke laptop računara smanjene su za 6,3 odsto u odnosu na prošlu godinu. Uprkos ovom konkurentnom okruženju, konsolidovani prihod od PC poslovanja kompanije Lenovo u celom svetu za treći fiskalni kvartal iznosio je 5,4 milijardi američkih dolara, što predstavlja rast od 11 odsto u odnosu na prošlu godinu. Kompanija je stekla 2,7 poena udela i ostvarila tržišno učešće od 18,8 odsto. Tokom trećeg fiskalnog kvartala kompanija je najavila Lenovo A10, pristupačan, ultra prenosivi laptop sa dva jezgra, prvi laptop ove kompanije sa Androidom 4.2 OS. Sa težinom manjom od 1 kilograma i veličinom od samo 17.3 mm na svom najdebljem delu, Lenovo A10 predstavlja jeda nod najtanjih i najlakših laptop računara na današnjem tržištu.\nIsporuke desktop računara kompanije Lenovo porasle su tokom trećeg fiskalnog kvartala za 9,1 odsto u celom svetu u odnosu na prošlu godinu, u poređenju sa celokupnim industrijskim smanjenjem od oko 3 odsto. Kao rezultat toga kompanija Lenovo je dobila 2 poena u odnosu na prošlu godinu i ostvarila je tržišni uodeo od 18 odsto. Konsolidovani prihodi od prodaje Lenovo desktop računara u trećem kvartalu povećani su za 12 odsto u odnosu na prošlu godinu, dostigavši 3,2 milijardi američkih dolara, odnosno 29 odsto ukupnog prihoda ove kompanije. Tokom ovog kvartala kompanija Lenovo je najavila 4 nova all-in-one desktop računara, produžavajući svoje vođstvo u ovoj konkuretnoj kategoriji proizvoda. Predstavili su Lenovo B750 super širokog ekrana dijagonale od 29 inči. Sudeći prema IDC-u, Lenovo zauzima prvo mesto na svetskom AIO tržištu, kako u potrošačkom tako i u komercijalnom segmentu.\nKonsolidovani prihodi od prodaje proizvoda za mobilni internet i digitalni dom (MIDH) kompanije Lenovo, uključujući smartphone i tablet uređaje, povećani su tokom 3. kvartala u odnosu na prošlu godinu za 73 dostigavši 1,7 milijardi američkih dolara, što predstavlja 16 odsto ukupnog prihoda kompanije u tom kvartalu. Isporuke tablet računara su porasle u odnosu na prošlu godinu za 326 odsto za rekordnih 3,4 miliona jedinica sa 4,3 odsto tržišnog udela. U trećem fiskalnom kvartalu kompanija Lenovo je najavila multimode Yoga tablet uređaj sa 3 jedinstvena moda- hold, tilt and stand, pružajući korisnicima da koriste tablet uređaje na bolji način, uz neverovatnih 18 sati trajanja baterije. Yoga Tablet uređaj je najavljen uživo na promociji sa glumcem Eštonom Kučerom, koji je debitovao kao najnoviji proizvodni inženjer kompanije Lenovo. Takođe je najavljen i Lenovo’s Miix2 Tablet uređaj sa ekranom dojagonale od 8 inča, naslednik popularnog prethodnika, Lenovo Miix Tablet uređaja.\nLENOVO M&A ZAPISI I NOVE NABAVKE\nOd kada je preuzela poslovanje IBM personalnih računara i linije ThinkPad 2005. godine, kompanija je radila uspešno sa 6 integracija, uključujući i zajedničko ulaganje sa kompanijom NEC u Japanu, nabavku Medion računara iz Nemačke i CCE računara iz Brazila, strategijsko partnerstvo i zajedničko ulaganje sa kompanijom EMC u Americi, nabavku Stoneware računara iz Amerike i zajedničko ulaganje sa kompanijom Compal u Kini. Kompanija Lenovo je tokom ovog perioda postala prva PC kompanija u svetu, druga u proizvodnji tablet i PC računara a treća u proizvodnji smart uređaja, sve to uz stalni porast prihoda i profitabilnosti.\nNedavno najavljena akvizicija Motorola Mobility i poslovanja IBM X86 servera predstavljaju logičan sledeći korak u uspešnoj “PC Plus” strategiji. Nakon obustave prenosa IBM servera kompanija Lenovo će biti treći po redu igrač na globalnom nivou u poslu širih razmera od PC računara. Gašenjem kompanije Motorola Lenovo dostiže jako treće mesto u proizvodnji smartphone uređaja. Opseg uštede i mogućnosti skaliranja, čuveni Motorola brend i mogućnost proširenja globalnog dometa Motorole ubrzo će ovo poslavnje dovesti na put koji vodi ka opipljivom uspehu. Nakon zatvaranja kompanija Lenovo čvrsto veruje da će ubrzati geografski domet i konkurentnost svog postojećeg poslovanja u oblasti servera i smartphone i tablet uređaja, i da će istovremeno osigurati da budući rast bude još više jak i održiv.\nLenovo (HKSE: 992) (ADR: LNVGY) je tehnološka kompanija vredna 34 milijarde američkih dolara, najveći proizvođač PC računara u svetu koji opslužuje klijente u više od 160 zemalja. Posvećena kreiranju najinovativnijih personalnih računara i uređaja za pristup mobilnom Internetu kompanija Lenovo zasniva svoje poslovanje na inovacijama, veoma efikasnom globalnom lancu nabavke i jakom strateškom izvršenju. Nastala akvizicijom bivše IBM-ove PC divizije od strane kompanije Lenovo Group, kompanija razvija, proizvodi i nudi pouzdane, sigurne, visokokvalitetne i funkcionalne tehnologije, proizvode i usluge. Lenovo linija proizvoda uključuje legendarnu seriju Think i seriju računarskih proizvoda Idea, kao i servere, radne stanice i uređaje za pristup mobilnom internetu uključujući tablete i smart telefone. Lenovo, kompanija listirana na Fortune 500 listi kompanija, ima velike istraživačke centre u Jamatu (Japan), Pekingu, Šangaju, Shenzhenu (Kina) i Raleighu (Severna Karolina). Više informacija potražite na www.lenovo.com.\nРАТЕЛ ДОДЕЛИО ЛИЦЕНЦЕ ЗА ФИКСНИ БЕЖИЧНИ ПРИСТУП ТЕЛЕКОМУ СРБИЈА И MEDIA WORKSU\n2Q Security pregled: Propusti u mobilnim sistemima uzrokuju trajne sigurnosne probleme\nDodeljene nagrade Diskobolos\nObnovljeni planovi o formiranju kompanije Taiwan Memory\nFINANSIJSKI REZULTATI ZA ČETVRTI KVARTAL 2013. GODINE\nI dobar softver može da postane loš


SMS: Moramo zaštiti prirodu i nas same | VAmedia - info portal\n10/04/2021 10/04/2021 2 коментара на SMS: Moramo zaštiti prirodu i nas same\nU februaru 2020. Stranka moderne Srbije dostavila je Skupštini predlog odluke o zabrani izgradnje mini hidroelektrana na teritoriji grada Valjeva . Snežana Spajić kaže da je jedini dobijen odgovor od Skupštine bio da će taj predlog razmatrati Gradsko veće, ali stari saziv Veća se nije sastajao niti je razmatrao odluku , a ni novo Veće to nije učinilo ni nova Skupština.\n„S obzirom da je prošlo godinu dana mi smo odlučili da novo Veće i novog gradonačelnika, ukoliko je to negde zagubljeno , obavestimo o predlogu. Pre nepunih mesec dana sedma opština u Srbiji je donela odluku o zabrani gradnje mini hodroelektrana sna svojoj teritoriji, Vlasotince , i mi to očekujemo i od naše grada. Na teritoriji grada, podsećam, planirana je izgradnja 12 mini hidroelektrana od čega se čak 6 predvidja na reci Gradac“, rekla je Spajić navodeći dodatno i razloge zbog kojih je ovakva izgradnja loša za naš grad kao što su erozija zemljišta, katastrofalne posledice po ekosisitem.\nZahtev SMS-a utemeljen je na osnovu odluke ministarstva da lokalne samouprave imaju pravo da samostalno donesu odluku o zabrani ili dozvoli za gradnju takvih elektrana s obzirom da lokalne samouprave donose odluke o dozvolama za gradnju.\n„Još nismo rešili ovaj problem , a već se pojavila informacija vezana za istraživanja litijuma, stroncijuma i bora na teritoriji našeg grada . Brine nas ćutanje i „neznanje“ ljudi lokalne vlasti da se vrše ispitivanja na teritoriji grada. Brine nas i „neznanje „ ljudi koji pomažu ljudima koji ispituju teren , ne znajući šta se ispituje i da će to štetiti i njima i njihovim porodicama. Pre svega brinu nas vesti o prodaji zemljišta gde bi trebao da bude rudnik“, rekla je Spajić koja je lokalnoj samoupravi postavila sledeće pitanje:\n-S obzirom da je zakonom predvidjeno da nosilac istraživanja 15 dana pre početka lokalnoj samoupravi prijavi početak radova na geološkim istraživanjima . S hodno tome, da li je prijavljen početak geoloških istraživanja? Ako jeste, zašto lokalna samouprava o tome ćuti?\nOd ministarstva energetike predstavnici ove stranke zatražiće odgovore na sledeća pitanja:\n-Koliko i kada , na kom području i za koji vremenski period EuroLithiumu je izdalo rešenje za primenjena geološka istraživanja?\n-Da li je pomenuto preduzeće u skladu sa zakonom dostavilo godišnje izveštaje o rezultatu istraživanja ?\n„Mi smatramo da je naše najveće bogatstvo, čista voda, čist vazduh i plodno zemljište“, poručila je Spajić.\nNaslovne vesti, Politika hidroelektrane, litijum, pitanja, spajić, Stranka moderne Srbije\n2 comments on “SMS: Moramo zaštiti prirodu i nas same”\nPirlo 10/04/2021 at 09:27\nJoj Bože dragi, ko se sve danas bavi politikom i još je kao nešto “bitan” pa drži konferencije. Izgleda kad odete u penziju najbolji hobi jeste formirati stranku i zabavljati se na ovakav način. Gospodja u jednoj stranci a ćerka u SPS, ovo još nisam doživeo.\nPjerili 12/04/2021 at 11:14\nVaš komentar Pirlo monogo govori o Vama i neodgovornom ponašanju pema autoru priloga o zaštiti životne sredine. Za Vas jedan savet: ”Poštuj drugog da bi i on tebe poštovao.”


MIHAJLOVIĆ: ŠTO PRE UVESTI NACIONALNI SOS TELEFON\nBujanovac - Potpredsednica vlade i predsednica Koordinacionog tela za rodnu ravnopravnost Zorana Mihajlović izjavila je da bi, u cilju sprečavanja nasilja nad ženama, što pre trebalo uvesti nacionalni SOS telefon i panik tastere u centrima za socijalni rad.\nOKO 300 POZIVA NA SOS TELEFON U VRANjU ZA GODINU I PO DANA\nVranje - U primenjivanju novog Zakona o sprečavanju nasilja u porodici, kritičan je trenutak kada se nakon udaljavanja nasilnika iz kuće ili stana, on vrati u isti prostor.\nUSKORO UNIJA LOKALNOG BIZNISA U BUJANOVCU\nBujanovac - U saradnji sa predsednikom opštine Bujanovac i uz angažovanje njegovog kabineta, formiraće se Unija lokalnog biznisa na nivou opštine, piše portal „Lugina pres“.\nBeograd - Beogradska otvorena škola (BOŠ) raspisuje novi Poziv za podnošenje predloga projekata u okviru Programa podrške civilnom društvu i medijima u oblasti evropskih integracija.\nKOŠARKAŠKI KAMP ZA DEVOJČICE I DEČAKE IZ KK „PLEJ 017“\nBujanovac - Košarkaški klub „Plej 017“ iz Bujanovca i KK „Panteri“ iz Vranja prvi put ove godine organizuju kamp od 24. do 31. jula u hotelu „Banjica” u Soko Banji.\nRUSIJA ORGANIZOVALA, BIKOVIĆ PODRŽAO - STIŽE POMOĆ JUGU SRBIJE\nMedveđa - Ruska humanitarna misija je u Rusiji organizovala sakupljanje sredstava za kupovinu i opremanje sanitetskog vozila namenjenog Domu zdravlja u Medveđi. Akciju je podržala mlada zvezda srpskog i ruskog filma, glumac Miloš Biković.\nČETRDESET TRI MILIONA DINARA ZA RADOVE U DOMU ZDRAVLjA U MEDVEĐI\nMedveđa - Kancelarija za javno ulaganje Vlade Republike Srbije je odobrila projekat rekonstrukcije Doma zdravlja u Medveđi, rekao je direktor ove ustanove dr Dragan Anđeković.\nBUJANOVAC I MEDVEĐA MEĐU DESET NAJPRIVLAČNIJIH OPŠTINA ZA INVESTITORE\nBujanovac, Medveđa – Na osnovu 1.160 podataka o resursima i potencijalima lokalnih samouprava, opština Bujanovac zauzima peto, a opština Medveđa šesto mesto u oblasti konkurentnosti za potencijalne investitore, među 34 lokalne samouprave na prostoru južne i jugozapadne Srbije u kojima program Evropski Progres implementira projekte.


Uvođenje cirkularne ekonomije otvoriće 30.000 radnih mesta\nAutorka: Maja Pavlica, Udruženja novinara “Eko vest”\nUdruženje novinara „Eko vest“ uz medijsku podršku EKOlista, a u okviru projekta „Jačaj svest – životna sredina je prva vest!“, koji je podržalo Ministarstvo zaštite životne sredine, organizоvalo je panel diskusiju „Kako se baviti zelenom ekonomijom u Srbiji”.\nCilj panel diskusije, održane juče u Novom Sadu, bio je da se javnosti i građanima približi i ukaže na koncept zelene ekonomije, kao modela koji podrazumeva reciklažu i vraćanje u upotrebu svih materijala iz otpada u privredu i u energetske svrhe. Takođe, namera je bila da se ukaže da u trenutku kada su efekti klimatskih promena sve očigledniji i prisutniji, koncept zelene ekonomije mora da ima sve veći značaj i primenu u društvu i zajednici.\nS tim u vezi, pokušano je da se odgovori na nekoliko važnih pitanja koja se tiču zelene ekonomije – od toga šta predstavlja koncept cirkularne ekonomije, kako ga razvijati kod nas, do toga koji su benefiti ove ekonomije. Predstavljeni su i primeri dobre prakse, kao i koliko i na koji način je ova tema prisutna u medijima. O svemu ovome govorili su eminentni domaći stručnjaci, eksperti u svojim oblastima.\nIvan Karić, državni sekretar u Ministarstvu životne sredine, rekao je da je novoformirano Ministarstvo izdvojilo 20 miliona dinara za 64 projekta nevladinih organizacije i medije. On smatra da to nije dovoljno i da će ubuduće izdvajati više novca za te namene. Ovom prilikom Karić je istakao i veliku ulogu medija u zaštiti životne sredine i najavio novi koncept saradnje – dane otvorenih vrata za NVO i medije.\n„Procene su da se uvođenjem cirkularne ekonomije može otvoriti 30.000 novih radnih mesta i povećati konkurentnost privrede čime bi Srbija postala regionalni lider u razvoju i investicijama“, izjavio je master analitičar životne sredine Siniša Mitrović, direktor Centra za cirkularnu ekonomiju.\nMenadžerka Jelena Kiš, iz Recan Fondacije za sakupljanje i reciklažu limenki, rekla je da cirkularna ekonomija počinje sa dizajnom proizvoda koji je izuzetno bitan jer samo oni proizvodi koji su napravljeni tako da nakon njihovog iskorišćenja oni predstavljaju sirovinu koju je jednostavno reciklirati i vratiti u ciklus imaju odlike cirkularne ekonomije.\n“Takođe, vrlo značajan segment u životnom ciklusu proizvoda predstavlja i način na koji se crpe sirovine za njihovu proizvodnju koji je neophopdno da bude održiv“, dodala je ona.\nMaster inženjer zaštite životne sredine Igor Jezdimirović, predsednik Saveza ekoloških udruženja “Zelena lista Srbije”, rekao je da su bogatstvo i dostupnost plodnog zemljišta, čistih vodotokova i bogat biodiverzitet, u kombinaciji sa upornošću i snalažljivošću, bili i ostali ključ opstanka ljudi u Srbiji. Zato je, kako je istakla, potrebno više nego ikada stvoriti preduslove za razvoj cirkularne ekonomije, jer ona ne predstavlja samo uštedu u korišćenju prirodnih resursa već i način očuvanja i zaštite naše životne sredine i zdravlja.\n“Ako govorimo koliko je zelena ekonomija zastupljena kao tema u medijima, na prvi pogled, može se videti da nije dovoljno, jer po analizi tekstova u štampanim medijima objavljeno je tek tridesetak tekstova u poslednje tri godine koji pominju termin zelena ekonomija. Ako uzmemo u širom kontestu priču o zelenoj ili cirkularnoj ekonomiji i reciklaž kao vodeći instrument na putu ka cirkularnoj ekonomiji, koja podrazumeva korišćenje obnovljivih izvora energije i energetsku efikasnost, onda možemo reći da su te teme prisutne u medijima. Ako dublje analiziramo, teme iz oblasti zaštite životne sredine nisu dovoljno zastupljene u medijima i trebalo bi više animirati novinare i medije da se bave ovim temema“, rekla je Dragana Ratković, novinarka i urednica emisije “Pod staklenim zvonom” Radio Novog Sada.\nTagovi: cirkularna ekonomija, Ivan Karić, Siniša Mitrović\nPočetna » Vesti » Životna sredina » Uvođenje cirkularne ekonomije otvoriće 30.000 radnih mesta\nAžurirano: DZPPS: Ministarstvo zaštite životne sredine dodelilo 70 miliona dinara u nezakonitom procesu\n04 August 2021 - Društvo za zaštitu i proučavanje ptica Srbije traži da se obustavi konkurs za dodelu sredstava za projekte civilnog društva u oblasti zaštite životne sredine.\n04 August 2021 - Instaliranjem solarnih panela i toplotnih pumpi firme će preći sa fosilnih goriva na zelenu energiju i smanjiti svoje troškove.\nRio Tinto iz Australije doprema u Srbiju pilot postrojenje za preradu jadarita\n02 August 2021 - Englesko-australijski rudarski gigant Rio Tinto završava pripreme za transport pilot postrojenja za preradu jadarita iz Australije u Srbiju.\nZijin obećao puštanje u rad postrojenja koje će drastično smanjiti zagađenje vazduha u Boru\n30 July 2021 - Kompanija je saopštila da će posle tehničke rekonstrukcije topionice biti zadovoljeni standardi Evropske nije.


Ministrica vanjskih poslova Kosova saopćila: Ruski zvaničnik u UNMIK-u proglašen "personom non grata" - Istraga .ba\nMinistrica vanjskih poslova Kosova saopćila: Ruski zvaničnik u UNMIK-u proglašen “personom non grata”\nOdluka da se ruski zvaničnik proglasi nepoželjnim na Kosovu donesena zbog njegovog štetnog djelovanja, kojim je narušena nacionalna sigurnost Republike Kosovo, saopćila je ministrica vanjskih poslova Kosova.\nMinistrica valjskih poslova Kosova Donika Gervala saopćila u petak da je na zahtjev premijera Aljbina Kurtija donijela odluku da se ruski zvaničnik UNMIK-a na Kosovu proglasi „personom non grata“.\nOna je dodala da je odluka donesena da se ruski zvaničnik proglasi nepoželjnim na Kosovu zbog njegovog štetnog djelovanja, kojim je narušena nacionalna sigurnost Republike Kosovo.\n„Istovremeno sam obavijestila organe za sprovođenje zakona i nadležne organe o sprovođenju ove odluke. Institucije Republike Kosovo ostaju posvećene borbi protiv malignog uticaja Ruske Federacije i njenih satelitskih predstavnika u regionu, koji imaju za cilj da podrivaju dostignuća Kosova i naših partnera, prije svega SAD, NATO-a i EU. Republika Kosovo će nastaviti još tješnju saradnju sa svojim međunarodnim saveznicima, posebno sa Amerikancima, Evropljanima i NATO-om, kako bi osujetila bilo kakve destabilizujuće napore Ruske Federacije u našem regionu“, napisala je Gervala na Fejsbuku.\nDodala je da su odlučnost i put Republike Kosovo ka članstvu u NATO, EU, a potom i u UN su nepovratni.\n„Uvjeravamo građane Republike Kosovo da će institucije ostati budne svakog dana i odlučne da zaštite bezbjednost i ustavni poredak naše zemlje, kad god je to potrebno“, napisala je ministrica Gervala.\nPrethodni članakI Parlament FBiH urušava državne institucije: Usvajanjem izmjena Zakona o energiji FBiH ugroženo jedinstveno tržište BiH, prekršeni međunarodni ugovori BiH i Zakon o konkurenciji\nNaredni članakJanusz Bugajski’s Washington View: What is Putin Afraid of?


Prvi online Sajam preduzetništva Vojvodine, održaće se 22. i 23. aprila, na platformi Novosadskog sajma – ExpoOnline.rs.\nOvaj online događaj namenjen je mikro, malim i srednjim preduzećima, a kreirali su ga Pokrajinski sekretarijat za privredu i turizam i Novosadski sajam. Cilj sajma je da se u virtuelnom okruženju preduzetnici Vojvodine učine snažnijim i otpornijim na brojne izazove, ali i da se povežu, međusobno upoznaju, razmene ideje, ugovore poslove i pronađu inspiraciju za nove poslovne poduhvate. Na sajmu, osim firmi iz različitih sektora privrede, koje nude proizvode i/ili usluge domaćem i međunarodnom tržištu, učestvuju i resorni sekretarijat, institucije i organizacije koje pružaju podršku biznisu od finansiranja do inovativnih rešenja.\nSajam je namenjen svima koji žele da pronađu potencijalne investitore i korisnike, distributere, kao i one koji inovacijama, iskustvima i znanjima mogu da im olakšaju razvoj biznisa. Svi učesnici će moći da uspostave direktne kontakte i zakazivanje B2B susreta sa poslovnom publikom, kao i za učestvovanje u online konferencijama.\nPlanirane teme su iz oblasti: regionalnog povezivanja privrede, preduzetništva u turizmu, ženskog preduzetništva, povezivanja privrednika u klastere i inkubatore, unapređenja oblasti zanatstva u Vojvodini, kao i potencijalnih izvora finansiranja malih i srednjih preduzeća u Vojvodini.


03. Jul 2000 17:28 (GMT+01:00)\nPalestinski lider potvrdio ranije najave\nArafat: Država do kraja godine\nGAZA (Beta-Rojters) - Palestinski predsednik Jaser Arafat izjavio je pred članovima palestinskog Centralnog saveta da namerava do kraja godine da proglasi palestinsku državu i ocenio da se mirovni pregovori sa Izraelom nalaze u krizi.\nPalestinski centralni savet održao je dvodnevni sastanak u Gazi kako bi razmotrio pripreme za stvaranje palestinske države i saslušao Arafatov izveštaj o mirovnim pregovorima sa Izraelom.\nIzrael opet traži samit\nEhud Barak u ponedeljak je ponovo pozvao na održavanje trilateralnog samita u SAD na kome bi, uoči septembarskog roka, trebalo da bude zaključen mirovni sporazum. Izraelski vojni vrh strahuje da bi u slučaju nepostizanja mirovnog sporazuma moglo doći do novog talasa palestinskog nasilja. Palestinci se protive tome da samit bude sada održan i zalažu se za dalje pregovore sa Izraelom.\nU poruci upućenoj Centralnom savetu, islamski pokret Hamas upozorio je da je protiv svakog kompromisa sa Izraelom. "Jedino sredstvo za rešavanje palestinskog pitanja je put Džihada. Ono što se sada dešava je najopasnija faza za palestinski narod zbog toga što međunarodni cionizam želi da likvidira interes našeg naroda, njegovu zemlju i njegova sveta mesta", ocenjuje Hamas.\n"Predsednik Arafat je ponovo potvrdio da će ove godine proglasiti državu i sada je na palestinskom rukovodstvu i Centralnom savetu da odluče kada bi država tačno trebalo da bude proglašena", izjavio je mirovni pregovarač Hasan Asfur.\nJedan zvaničnik Saveta koji je želeo da ostane anoniman izjavio je da je Arafat upozorio delegate da Palestinci moraju biti spremni "na sve opcije" pošto država bude proglašena. "Izrael bi mogao da blokira palestinske oblasti i preduzme mere koje bi dovele do konfrontacije, tako da su sve opcije otvorene", preneo je on Arafatove reči.\nSa približavanjem 13. septembra, krajnjeg roka za postizanje mirovnog sporazuma, Izraelci i Palestinci pokušavaju da reše preostala sporna pitanja među kojima su i pitanje budućnosti Jerusalima, jevrejskih naselja na Zapadnoj obali i Gazi i problemi granica i palestinskih izbeglica.\nArafat je još ranije najavio da namerava da do kraja godine proglasi državu na Zapadnoj obali, uključujući i arapski istočni Jerusalim i u pojasu Gaze. Palestinci u ovom trenutku kontrolišu oko 40 odsto teritorije, a izraelski zvaničnici upozoravaju da bi jednostrano proglašenje države moglo da natera premijera Ehuda Baraka da izvrši aneksiju oblasti koje se još nalaze pod izraelskom okupacijom.


PRIKAZAN FILM "UPOZNAJTE KORNELIJA" | SRNA\nPRIKAZAN FILM "UPOZNAJTE KORNELIJA"\nPALE, 5. SEPTEMBRA /SRNA/ - Igrano-dokumentarni film "Upoznajte Kornelija", autora Ilije Gajice, posvećen prvom srpskom školovanom kompozitoru Korneliju Stankoviću prikazan je večeras na Ekonomskom fakultetu na Palama, povodom Dana evropskog nasljeđa.\nDirektor Kinoteke Republike Srpske Snježan Lalović rekao je novinarima da mu je drago što su doveli talentovanog srpskog reditelja Gajicu koji se na Palama ranije predstavio filmovima o poznatim srpskim kompozitorima.\n"Njegovi filmovi-bajke su veoma neobični po režiji, scenografiji, te samoj ideji kako se predstavljaju poznati kompozitori. Večeras smo gledali ono što je u okviru programa Dana evropskog nasleđa, a ti kompozitori o kojima je Gajica pravio filmove dio su evropskog nasljeđa i ono sa čime se srpski narod može ponositi", istakao je Lalović.\nOn je naveo da je ono što Kinoteka radi u jesenjem programu veoma značajno, tako će 26. septembra biti održana revija pod nazivom "Dani kineskog filma u Republici Srpskoj" i prikazano pet dugometražnih filmova, od toga tri igrana, jedan dokumentarni i jedan animirani.\nPrema njegovim riječima, u posjeti Palama i Kinoteci Srpske biće delegacija Kineske kinoteke iz Pekinga, sa njihovim direktorom arhiva.\nPrema njegovim riječima, to će biti prilika za buduću saradnju koja bi trebalo da obilježi rad Kinoteke Srpske.\nOn je dodao da u oktorbu idu u Trebinje da organizuju filmski kamp za studente filmskih akademija i mlade glumce u šestodnevnom programu, a pored filmova, prirediće i vanredna predavanja za koja je Kinoteka obezbijedila predavače.\nAutor filma Ilija Gajica rekao je da je film "Upoznajte Kornelija" igrani, biografski film koji spada u žanr fantastike, odnosno bajke, a snimljen je prošle godine.\n"Riječ je o djelimičnoj komediji, koja će se završiti kao melodrama. Tiče se mlade studentkinje Muzičke akademije koja želi da napiše rad o svom omiljenom kompozitoru, a ima svog obožavaoca za koga ne zna. On je krišom prati i spreman je da se pretvori u samog Kornelija Stankovića ne bi li dobio njenu naklonost", naveo je Gajica i dodao da je snimanje trajalo dvadesetak dana.\nOn je istakao da je Kornelije Stanković jedan od utemeljivača srpske kulture i umjetnosti.\n"Smatram da to što je on ne samo da je vrijedno, to je kulturna baština bez koje naša budućnost ne postoji", naglasio je Gajica.


Душан Рељић: Русија и Кина ће уложити вето на чланство Косова у УН - Нови Стандард\nDušan Reljić: Rusija i Kina će uložiti veto na članstvo Kosova u UN\n16.04.2018. 17:44 17.07.2020.\n„Svetu nedostaju mudri i odvažni lideri koji bi zagovarali međunarodne odnose oslobođene stega velikih sila“\n– Zvaničnih informacija o susretu nemačke kancelarke Angele Merkel i predsednika Srbije Aleksandra Vučića, krajem prošle nedelje, bilo je malo tako da je za procenu rezultata tog sastanka jedino moguća metoda svojstvena „kremljolozima“, dakle nagađanje šta bi moglo da se krije iza šturih zvaničnih saopštenja. Na osnovu takvog postupka rekao bih da je za kancelarku na prvom mestu da se izbegnu novi sukobi u regionu i da tu očekuje punu kooperativnost Beograda. Naime, u izjavi pred početak razgovora kancelarka je naglasila očekivanja Evropske unije da će na području zapadnog Balkana biti „dobar razvoj“ i ukazala na „ključnu ulogu“ Srbije u odnosu na Kosovo i Bosnu i Hercegovinu. Nije, međutim, spomenula pristupanje Srbije Evropskoj uniji što nije moglo da godi njenom sagovorniku. Predsednik je pak rekao da će Srbija morati da donese „teške odluke“ u vezi sa pristupanjem Evropskoj uniji. Pridao je poseban značaj jačanju ekonomskih veza sa Nemačkom. Nameće se zaključak da predsednik s jedne strane želi da pripremi javnost Srbije za moguće političke gubitke u vezi sa Kosovom. S druge strane, ukazuje da od dobrih veza s Berlinom Srbija može da očekuje ekonomski dobitak, čak i neku vrstu kompenzacije – komentariše Dušan Reljić išod poslednjeg sastanka Merkel i Vučić.\n– Mnogi veruju da Zapad podilazi nacionalistima i populistima strepeći da bi mogli da se ponovo rasplamsaju sukobi na području bivše Jugoslavije. Uz to, sadašnje vođe nastoje da stvore utisak da su oni garant da uticaji trećih strana neće podriti evroatlantsko povezivanje regiona. No, ima i sve više procena prema kojima su mnoge od sadašnjih vođa u regionu zapravo oni koji trajno podstiču netrpeljivost i sukobljavanje i sprečavaju vladavinu prava. Zapravo, da imaju dva lica – za spoljnu i unutrašnju upotrebu. Pisci izveštaja Evropske komisije su na muci kako da prikažu tu sveobuhvatnu licemernu raspolućenost: političke vođe regiona su podatne prema Briselu, ali netrpeljive prema neistomišljenicima kod kuće. Zato su ti izveštaji često „konstruktivno nejasni“, običnom čitaocu teško pada da švati šta u Briselu žele da kažu. Ovog puta izveštaji bi mogli da budu nešto jasniji – zaključuje Dušan Reljić za naš list.\nIzvor Danas, 16. april 2018.


Bombaški napadi u Briselu - Dijaspora na vezi - Dijaspora na vezi\nDijaspora na vezi > Belgija > Bombaški napadi u Briselu\nBrisel su danas potresle najmanje tri eksplozije, jedna na aerodromu, za koju je potvrđeno da je izazvao bombaš samoubica, druga na stanici metroa, u kojima ima poginulih i više povređenih. Glavni grad Belgije potpuno je stao, javili su svetski mediji.\nBelgijski federalni tužilac potvrdio je da je na briselskom aerodromu poginulo 13, a da je eksploziju uzrokovao bombaš samoubica, javlja Raša tudej.\nSvetski mediji navode različite informacije o broju žrtava, ali ne isključuje se da će tragični bilans biti veći.\nJoš nema informacija da li među povređenima i poginulima u današnim eksplozijama u Briselu ima srpskih državljana, izjavila je ambasadorke Srbije u Belgiji Vesna Arsić.\nTagovi : bezbednost,bombaš samoubica,Brisel,eksplozija